Dubai - Blic Online\n"Prenosimo ljubav na sve strane sveta": Beogradski bend "Naked" nastupio na Svetskoj izložbi u Dubaiju\nAutentičnim i energičnim nastupom pred više od nekoliko stotina posetilaca beogradski balkan džez-fank bend "Naked", upoznao je posetioce Svetske izložbe u Dubaiju sa živopisnom muzikom Balkana koja je sve prisutne odmah pozvala na ples.\nVUČIĆ IZ DUBAIJA: Naši privrednici sada mogu da dogovaraju poslove ne samo sa kolegama iz arapskog sveta nego i iz Azije i Afrike\nPrestolonaslednik Ujedinjenih Arapskih Emirata (UAE) i veliki prijatelj i poslovni partner Srbije, šeik Mohamed bin Zajed, povezao je predsednika Aleksandra Vučića u obilazak Svetske izložbe u Dubaiju (EXPO 2020).\nVučić iz Dubaija o povlačenju ROSU sa severa Kosmeta: "Želeli su da uvedu ponižavanje srpskih tablica, ali mi NISMO IZGUBILI"\nPredsednik Srbije Aleksandar Vučić, koji se nalazi u Dubaiju na najvećoj svetskoj izložbi "Expo 2020", večeras govori o aktuelnim temama.\nSrpski poslovni hab otvoren je danas u Dubajiu, u prisustvu predsednika Srbije Aleksandra Vučića, a predsednik Privredne komore Srbije Marko Čadež je rekao da će tu u narednih šest meseci više od 1.000 velikih i malih firmi iz Srbije imati sastanke sa predstavnicima kompanije iz celog sveta.\nVođa napuljske "Kamore" uhapšen u Dubaiju: Rafaele Imperijale (46), najtraženiji Italijan za koga se sumnja i da je kupio dve ukradene slike Vinsenta Van Goga\nU Dubaiju je uhapšen Rafaele Imperijale, za kojim je Italija raspisala poternicu sa objašnjenjem da je vođa kriminalne organizacije Kamora, saopštila je danas napuljska policija.\nDa li je zloglasni "Pegaz" sprečio nesrećnu Latifu da pobegne? Špijunski softver bio ubačen u telefone DVE PRINCEZE DUBAIJA


Foto: Velibor Tripić | Kupovinom Komercijalne banke stvoren finansijski auto- put Srbije i RS\nDajana Vujatović 27.10.2021 19:30\nBANJALUKA, BEOGRAD - Banka Poštanska štedionica iz Srbije potpisala je danas ugovor o kupovini Komercijalne banke Banjaluka, te će na ovaj način biti ojačano povjerenje koje građani Srpske osjećaju prema Srbiji, a kupovina banke će doprinijeti daljem razvoju korporativnih odnosa dvije privrede.\nPoručeno je ovo nakon što su ugovore potpisali Bojan Kekić, predsjednik Izvršnog odbora Poštanske štedionice, i Vlastimir Vuković, predsjednik Izvršnog odbora Komercijalne banke Beograd. Kekić je ocijenio da je kupovina ove banke stvaranje svojevrsnog finansijskog auto-puta između Srbije i Republike Srpske.\nNaveo je da će sama kupovina biti finalizovana na Banjalučkoj berzi, a detalje kupovine nije saopštio jer se čekaju saglasnosti regulatora.\nKekić je ukazao na to da je ovo prvo širenje Poštanske štedionice van granica Srbije i dodao da se nada da nije i posljednje.\nDa je ovo dobra vijest iz više razloga smatra i Marko Đogo, predsjednik Sekcije za bankarstvo u Udruženju ekonomista RS SWOT iz Banjaluke.\n"S jedne strane Komercijalna banka u Srpskoj je zamalo postala žrtva odnosa na tržištu banaka, odnosno NLB grupacija je kupila tamošnju Komercijalnu banku i na neki način u miraz dobila i Komercijalnu banku u Banjaluci, pri čemu je u značajnoj mjeri mreža poslovnica poklapala te dvije banke, tako da je došlo do prave fuzije ove dvije banke u RS", kazao je Đogo.\nKako je rekao, druga pozitivna stvar je to što je Komercijalnu banku Banjaluka kupila Srbija, iako je naša susjedna zemlja, ali opet, kako kaže Đogo, malo drugačiji osjećaj gajimo prema ovoj zemlji i ka vlasništvu iz drugih zemalja.\nKako je rekao, iako RS nema više državnih banaka, ovo će na neki način biti prva državna banka.\n"Doduše, ovo će biti banka Srbije, ali može imati pozitivan uticaj i na konkurenciju", kazao je Đogo i dodaje da je dobra stvar što je najveća banka u Srpskoj završila u na neki način domaćem privatnom vlasništvu.\nPodsjetimo, već je ranije potvrđeno da Poštanska štedionica namjerava da kupi Komercijalnu banku u Banjaluci - kćerku banku srbijanske Komercijalne banke, koju je država zajedno sa svim zavisnim preduzećima prije nepunih godinu dana prodala slovenačkoj NLB banci. Poštanska štedionica je prošlog mjeseca podnijela neobavezujuću ponudu za kupovinu banke u Banjaluci.\nDržava Srbija jedini je vlasnik Banke Poštanska štedionica - direktno sa 71 odsto udjela i posredno, kroz udio Javnog preduzeća "Pošta Srbije" od 17,94 odsto, "Telekoma Srbija" 10 odsto, PIO fonda 0,9 odsto i Fonda za razvoj Republike Srbije koji ima 0,02 odsto vlasništva.\nZa 83,23 odsto akcija Komercijalne banke Beograd, NLB je 30. decembra 2020. godine u državni budžet uplatila 395 miliona evra. Prethodno je u budžet uplaćeno oko 60 miliona evra, odnosno oko sedam milijardi dinara, od čega se 3,7 milijardi dinara odnosilo na ugovornu obavezu da se pola dobiti za 2019. godinu raspodijeli kroz dividendu.


Drogba na korak od Šangaja – Nadlanu.com\nObjavljeno 15. juna 2012. / 12:50:02\nŠANGAJ, 15. juna 2012. (Beta-AFP) – Kineski fudbalski klub Šangaj Šenhua počeo je "finalnu rundu pregovora", sa napadačem iz Obale Slonovače Didijeom Drogbom, piše u petak kineski list Šangaj dejli (Shanghai Daily).\nŠANGAJ, 15. juna 2012. (Beta-AFP) – Kineski fudbalski klub Šangaj Šenhua počeo je “finalnu rundu pregovora”, sa napadačem iz Obale Slonovače Didijeom Drogbom, piše u petak kineski list Šangaj dejli (Shanghai Daily).\n“Jedan visoki funkioner Šenhua odleteo je u Obalu Slonovače na finalnu rundu pregovora sa ciljem da se potpiše ugovor sa čuvenim napadačem Didjeom Drogbom”, navodi se u kineskom listu.\nŠangaj dejli piše i da će poslanik kluba direktno voditi pregovore sa fudbalerom koji je bio stralac i najbolji igrač finala Lige šampiona u maju izmedju njegovog Čelsija i Bajer Minhena u kome je posle penala londonski klub prvi put postao šampion Evrope.\nKineski tim već dugo vodi pregovore sa Drogbom i pokušava da ga ubedi da predje u klub gde nastupa i njegov nekadašnji saigrač Francuz Nikolas Anjelka.\nDrogba, koji ima 34 godine, u maju je rekao da napušta Čelsi za koji je nastupao osam godina tokom kojih je osvojio Ligu šampiona, Premijer ligu i FA kup.\nSNS pozvala SPS da počnu razgovore


Arhiva vesti 18.01.2016 - Naslovi.net\nUterivanje straha u kosti: Srbija potopila Rusiju i došla na dva koraka od zlata\nMozzart sport 18.01.2016\nNaša reprezentacija sigurnom igrom i pobedom od zakazala obračun sa Grčkom. Sve ide po planu, zlato je na dva koraka daleko od reprezentacije Srbije! Naši vaterpolisti su u četvrtfinalu Evropskog prvenstva koje se igra u Beogradu razbili selekciju… »\nNovi magazin: Savić: Bilo je ili pukovnik ili pokojnik…Mondo: Savić: Bilo je ili pukovnik ili pokojnikjoš 15 povezanih\nVesti online 18.01.2016\nFrancuski predsednik Fransoa Oland proglasio je u ponedeljak vanredno ekonomsko stanje u zemlji, i poručio da je vreme za redefinisanje ekonomskog i socijalnog modela Francuske. Oland je predložio seriju ekonomskih mera u godišnjem govoru pred… »\nRadio 021: Francuska proglasila vanredno ekonomsko stanjeSEEbiz: Hollande proglasio izvanredno ekonomsko stanjejoš 14 povezanih\nPredsednik Srbije Tomislav Nikolić razgovarao je danas u Dubaiju sa predsednikom Vlade i ministrom odbrane Ujedinjenih Arapskih Emirata (UAE) šeikom Mohamedom bin Rašidom al Maktumom o zajedničkim projektima dve zemlje, saopšteno je. U saopštenju… »\nNovi magazin: Nikolić i šeik Al Maktumom o saradnji Srbije i UAERTS: Nikolić i šeik El Maktum o saradnji Srbije i UAEjoš 13 povezanih


Misija OEBS-a promoviše primenu modernih mehanizama krivičnog postupka | OSCE\nPočetna strana Novosti Vest i saopštenja Misija OEBS-a promoviše primenu modernih mehanizama krivičnog postupka\nBeograd, 20. jun 2013.godine – Oko 130 učesnika okupilo se na regionalnoj konferenciji na temu pojednostavljenih formi krivičnog postupka koja je počela danas u Beogradu.\nCilj dvodnevnog događaja koji organizuje Misija OEBS-a je da se unapredi razmena iskustava i poveća efikasnost krivičnog postupka. Među učesnicima su pravni eksperti, sudije, tužioci i advokati iz Bivše Jugoslovenske Republike Makedonije, Bosne i Hercegovine, Crne Gore, Hrvatske, Slovenije i Srbije.\n,,U svom novom Zakoniku o krivičnom postupku, Srbija je proširila mogućnosti upotrebe pojednostavljenih formi krivičnog postupka kao što je sporazum o priznanju krivice, skraćeni postupak, ročište za izricanje krivične sankcije, princip oportuniteta i drugi. Ovi mehanizmi će pomoći da se krivični predmeti rešavaju mnogo efikasnije, uz poštovanje prava optuženih,” rekao je ambasador Peter Burkhard, šef Misije OEBS u Srbiji.\nŠef Delegacije Evropske unije u Srbiji, ambasador Vensan Dežer dodao je:\n,,Gledano sa aspekta evropskih integracija, reformi zakonodavstva treba pažljivo pristupiti. Inovativna zakonska rešenja treba da budu uvedena tako da budu u skladu sa osnovnim principima jednog sistema i njengovog unutrašnjeg funkcionisanja. To zahteva jasnoće u formulisanju i poštovanje ljudskih prava i osnovnih sloboda svih strana koje su uključene.“\nNa ovom skupu predstavljena je i knjiga ,,Pojednostavljene forme postupanja u krivičnim stvarima: regionalna krivičnoprocesna zakonodavstva i iskustva u primeni”. Ona je nastala uz podršku OEBS-a i predstavlja zbirku članaka o trendovima i iskustvima u ovoj oblasti koje su napisali istaknuti pravni stručnjaci i praktičari iz regiona.\nOva godišnja konferencija i publikacija deo su aktivnosti Misije OEBS-a koje su posvećene zakonodavnim novinama i praktičnim iskustvima sa reformama zakonika o krivičnom postupku u regionu.


Stižu rešenja za naknade za odvodnjavanje, od ove godine plaćanje kvartalno (SRB) – PoljoMagazin\nStižu rešenja za naknade za odvodnjavanje, od ove godine plaćanje kvartalno (SRB)\n22. jula 2019. Jasna Ostavite komentar\nNaknada se od ove godine obračunava u skladu s novim Zakonom o naknadama za korišćenje javnih dobara, koji je stupio na snagu u decembru prošle godine. Novi zakon menja način obračuna naknade za odvodnjavanje, a kao osnov se, umesto katastarskog prihoda, uzimaju klasa i kultura zemljišta. Te podatke “Vode Vojvodine” preuzimaju iz Republičkog geodetskog zavoda, što je poslednji put učinjeno 24. juna.\nSem ove novine, naknada za odvodnjavanje se od ove godine plaća kvartalno, kao i porez na imovinu. Obveznici će na računima dobiti tri uplatnice. Prva obuhvata prva dva kvartala a rok za uplatu je 15 dana od dana prijema rešenja. Drugu uplatnicu treba platiti do 15. avgusta, a treću do 15. novembra.\nNačin dostave rešenja ostaje nepromenjen u odnosu na prošlu godinu, odnosno dostavlja se lično. To znači da će poštar dva puta dolaziti na navedenu adresu. Ukoliko obveznika ni drugi put ne nađe kod kuće, ostavlja obaveštenje s brojem rešenja i vremenom pokušaja dostave, a pošiljka se vraća pošiljaocu (“Vodama Vojvodine”). U tom slučaju, obveznici mogu da preuzmu kopiju rešenja uz važeću ličnu kartu i potpisom odgovarajućeg obrasca (dobiće ga u pošti) u svojim lokalnim poštama ili u poslovnoj zgradi “Vode Vojvodine”, na Bulevaru Mihajla Pupina 25.\nDostava rešenja za ovu godinu trebalo bi da se završi tokom septembra, navode u “Vodama Vojvodine”.\nNaknada za odvodnjavanje nije nova obaveza za poljoprivrednike (nekada je to bio vodni doprinos). Iako jeste javni prihod, nije povezan sa porezom na imovinu. Poreska uprava je zaključno sa 2016. godinom radila obračun i zaduženje, međutim, stupanjem na snagu novog Zakona o vodama, taj posao za Vojvodinu poveren je “Vodama Vojvodine”.\n“Naplaćena sredstva koriste se za finansiranje radova u vodoprivredi. Kanali za odvodnjavanje moraju redovno da se izmuljavaju, tarupiraju i čiste od biljne vegetacije, a crpne stanice moraju uvek da budu spremne i remontovane. Ipak, ovi radovi ne podrazumevaju obavezu ‘Voda Vojvodine’ da direktno odvodi vode sa poljoprivrednih površina. Evakuacija viškova vode do najbližeg kanala zakonska je obaveza samih korisnika, a za odvođenje viškova vode iz naseljenih mesta zadužena su lokalna komunalna preduzeća”, navode u ovom JP.\n“Vode Vojvodine” dalje ističu da su u obavezi da kanale (van naseljenih mesta), održava funkcionalnim, odnosno sve dok može da primi vodu sa okolnog zemljišta. U sisteme za odvodnjavanje mora da se ulaže konstantno, jer naknade za odvodnjavanje, koje u proseku iznose oko 1.200 dinara po hektaru na godišnjem nivou, pokrivaju samo 32 odsto od potrebnih sredstava.\nSva pitanja u vezi sa naplatom naknade za odvodnjavanje, zainteresovani mogu da se obrate Korisničkom servisu “Voda Vojvodine” na besplatan broj telefona 0800/21-21-21 ili imejlom na adresu korisnik@vodevojvodine.rs.\nFoto: Pixabay (Antranias)\nKategorija: Ostalo Tagovi: odvodnjavanje, vesti, Vode Vojvodine


Oproštajni susret: Zvizdić poželio sreću Vigemarku - BIGportal.ba\nPredsjedavajući Savjeta ministara BiH Denis Zvizdić primio je danas u oproštajnu posjetu šefa Delegacije Evropske unije u BiH i specijalnog predstavnika Evropske unije u BiH, ambasadora Lars-Gunnara Wigemarka.\nRazgovarali su o aktuelnoj političkoj situaciji u Bosni i Hercegovini i o najvažnijem spoljno-političkom cilju Bosne i Hercegovine, a to je nastavak puta ka Evropskoj uniji.\nPredsjedavajući Zvizdić je rekao da je Bosna i Hercegovina opredijeljena za evropski put i naglasio da je u narednom periodu važno osigurati neophodne uslove za ulazak u Evropsku uniju, što bi našoj državi poboljšalo ekonomsku perspektivu.\nPredsjedavajući Zvizdić je upoznao ambasadora Wigemarka sa stepenom pripreme Akcionog plana za realizaciju 115 prioriteta iz Analitičkog izvještaja Evropske komisije i rekao da je dokument u završnoj fazi i da Direkcija za evropske integracije radi na finalizovanju u saradnji sa institucijama na svim nivoima vlasti u Bosni i Hercegovini.\nAmbasador Wigemark je čestitao na uspješno realizovanim aktivnostima u proteklom periodu i izrazio uvjerenost da će Bosna i Hercegovina nastaviti napredovanje na putu evropskih integracija.\nPredsjedavajući Zvizdić je poželio ambasadoru Wigemarku daljnji lični i poslovni uspjeh. Sastanku je prisustvovao i Khaldoun Sinno, zamjenik šefa Delegacije Evropske unije u BiH.


Vaša sigurna vodilja\nVerujte svom unutrašnjem glasu - nekad zna mnogo više i od srca i od razuma\nLifestyle 19.08.2019. - 13:43h Autor: Stil.kurir.rs\nVeruje se da čovek poseduje pet osećaja koji nikada ne treba da se ignorišu. U pitanju su moćni instinkti koji često pokušavaju da nas usmere na pravi put i često "znaju" više nego srce i mozak!\n1. Entuzijazam oko neke nove prilike\nSvako od nas može da ima osećaj kako svakodnevno dobijamo mnoštvo "poruka" od Univerzuma vezane za uspehe koji nas čekaju ako iskoristimo svoj talenat. Ipak, te poruke većinom su lažne i vuku nas u zamku, dok nam je "vid zamagljen" entuzijazmom. Kako da razlikujemo pravu poruku od lažne?\nJednostavno, ako se na pomisao (i realizaciju) neke nove prilike u vama budi strast i inspiracija - samo napred!\n2. Osećaj da nešto nije u redu s vama\nSvako od nas sigurno je bar jednom imao osećaj da se nešto loše dešava u telu. Ipak, većina ovaj osećaj odbaci bez razmišljanja šta je telo možda želelo da nam poruči. U svakom slučaju, najbolje je da posetite lekara, jer verovali ili ne, telo je mnogo pametnije nego što se nama čini.\nGovorimo o iznenadnom osećaju opasnosti koji vas odjednom obuzme naizgled bez razloga. Nije važno u kojoj situaciji se osećaj javio, u svakom slučaju ga analizirajte sa velikom pažnjom i ne zaboravite da je mozak prirodno stvoren da brine o opstanku.\n4. Neko vas jako privlači\nU pitanju je jedan od najdubljih pozitivnih instinkata koji postoje. Prvi signal je jaka želja da pomognete toj osobi, a da je u pitanju instinkt znaćete po tome što on čini da vi vidite suptilne detalje koje drugi ne vide, odnosno jedino vi primećujete da toj osobi treba pomoč\n5- Osećaj ispravnosti\nAko snažno osećate da je ono što radite, mislite, odlučujete ispravno, idite tim putem. Koliko god neočekivano, čudno ili čak strašno ovo osećanje delovalo. Mnoge divne priče o sreći i uspehu započele su baš tim malim osećajem ispravnosti!


I do 7000 EUR za novo radno mesto, jedan sektor isključen | Kamatica\nPočetna > vest > I do 7000 EUR za novo radno mesto, jedan sektor isključen\nI do 7000 EUR za novo radno mesto, jedan sektor isključen\nTekst objavljen: 15.01.2019 11:35\nU budžetu Srbije za ovu godinu planirano je 15 milijardi dinara za subvencije za nova radna mesta.\nNovac je prevashodno namenjen za zapošljavanje radnika u fabrikama i delom za sektor informaciono-komunikacionih tehnologija, ali ne i za, što je novina, oblast usluga međunarodne trgovine i hotelskog smeštaja, piše Politika.\n"Uredbom o određivanju kriterijuma koju je Vlada Srbije usvojila krajem prošle nedelje, predviđeno je da, osim za otvaranje novih radnih mesta u proizvodnji, podsticaji mogu biti dodeljeni i za usluge servisnih centara i podršku poslvonim operacijama", piše Politika.\nInvestitori će dobijati od 3.000 do 7.000 evra po radnom mestu, u zavisnosti od toga u koje sredine ulažu, a minimum uloženih sredstava kretaće se od 100.000 evra u nerazvijene sredine do 500.000 u one razvijene.\nbudžet Srbije investitori zapošljavanje


Mornar: Jedan košarkaš pozitivan na COVID 19, još četvorica imaju simptome | Meridian Sport\nNaslovna Košarka Mornar: Jedan košarkaš pozitivan na COVID 19, još četvorica imaju simptome\nMornar: Jedan košarkaš pozitivan na COVID 19, još četvorica imaju simptome\nABA: Sa prvog duela Budućnosti i Mornara u ABA ligi\nMornar iz Bara se oglasio nakon odlaganja derbija ABA lige između tok kluba i podgoričke Budućnosti.\nIz tog kluba potvrdili su da je utakmica koja je trebalo da se odigra sjutra odložena, zbog novih slučajeva zaraze COVID 19.\nKako navode, jedan igrač je izašao pozitivan, dok su se u toku noći još god četvorice košarkaša pojavili simptomi.\n“Kako nas je informisao klupski ljekar Mornara, dr Miroslav Stanišljević, na posljednjem, redovnom testiranju na COVID-19, poslije dužeg vremena, pojavio se jedan pozitivan slučaj u redovima Mornara, a još četvorica igrača su mu prijavila povišenu temperaturu i bolove u mišićima. Dr Stanišljević je, potom, u dogovoru sa epidemiološkom službom, ekipu stavio u karantin na četiri dana, do 31. marta, kada će svi biti ponovo testirani”, navodi se u zvaničnom saopštenju kluba.\nPrethodni tekstKejn o odlasku odlučuje nakon Evropskog prvenstva\nSljedeći tekstČelsi ima rezervni plan, ukoliko krene “po zlu”\nFudbal Luka Vlaisavljević - 12 Aprila, 2021 2\nIrving zbunjen zbog reakcije obezbjeđenja


Zbog ove strip ilustracije je TVSA uputila izvinjenje porodici Izetbegović – Kakanj-X\nZbog ove strip ilustracije je TVSA uputila izvinjenje porodici Izetbegović\nPosebnu pažnju privukao je dio saopštenja u kojem se Uprava TVSA izvinjava porodici Izetbegović.\nNakon gostovanja strip crtača, karikaturiste i komičara Filipa Andronika u emisiji Dobre vibracije na programu TVSA, kantonalna televizija se saopštenjem za javnost ogradila od sadržaja koji je prikazan u navedenoj emisiji.\nPosebnu pažnju privlači dio saopštenja u kojem se Uprava TVSA izvinjava porodici Izetbegović:\n– Posebno izvinjenje upućujemo porodici rahmetli prvog predsjednika Predsjedništva Republike BiH Alije Izetbegovića zbog prikazane ilsutracije, kojom je na degutantan način ismijan njegov lik i djelo, kao i svim građanima BiH – navodi se u saopćenju Nadzornog odbora i Uprave TVSA.\nZašto se Nadzorni odbor i Uprava TVSA izvinjava porodici Izetbegović kada strip ilustracija eksplicitno ne spominjie Aliju Izetbegovića. Da, “Alija sa Kovača” može biti upravo Alija zbog kojeg se vodeći ljudi ove televizije izvinjavaju, ali isto tako može biti bilo koji Alija sa Kovača.


Uspješan politički marketing: Hamas dobija bitku protiv Izraela u Evropi - AKOS\nHome > Vijesti > Vijesti iz svijeta > Uspješan politički marketing: Hamas dobija bitku protiv Izraela u Evropi\nEvropska odluka o Hamasu smatra se šamarom Izraelu i razotkrivanjem kontinuiranih povreda prava palestinskog naroda.\nBez ikakve najave, Vrhovni sud Evropske unije je nedavno donio odluku s pravom na žalbu, na osnovu koje se ime Islamskog pokreta otpora (Hamas) uklanja sa liste evropskih terorističkih organizacija.\nOdmah potom su uslijedile reakcije podrške i osude ove evropske odluke. Mnogi su to shvatili kao očekivan rezultat na palestinskom unutrašnjem i evropskom vanjskom nivou, međutim cijela stvar zahtjeva kraći osvrt sa detaljnim informacijama o prirodi ove odluke i njenim razlozima.\nEvropska zajednica uvrstila je pokret Hamas na spisak terorističkih organizacija 2003. godine, nakon napada na izraelske ciljeve za vrijeme Druge Intifade pokrenute 2000. godine, posebno nakon izvođenja šehidskih akcija, koje su koštale Izrael na stotine života i hiljade ranjenih. U istom tom periodu svijetom je vladala „fobija“ od terorizma poslije događaja 11. septembra 2001. i rata u Iraku 2003. godine.\nEvropski sud koji je donosilac ove odluke – sa sjedištem u Luksemburgu – kao drugi najviši sud u evropskom bloku, zbog proceduralnih razloga poništava odluku na ograničenja Unije na osnovu kojih je zadržala Hamas na listi evropskih terorističkih organizacija. Međutim, ostavlja Hamas i dalje na toj listi u periodu od tri mjeseca nakon čega će se donijeti konačna odluka o apelaciji, uključujući i aktivna ograničenja na odluke koje su prethodno poništene, kao što su zamrzavanje imovine.\nInformacije su potvrdile da je brisanje pokreta Hamasa sa evropske terorističke liste pravno obavezujuće, a razlog za to je činjenica da je presudu donesena od strane sudske instance Evropske unije u čijoj je nadležnosti donošenje presuda u ovim slučajevima. Presude se smatraju obavezujućim za članice Evropske unije. Čini se da Evropska unija neće olahko poništiti ovu odluku nakon dva mjeseca od prosljeđivanja nadležnim organima, s obzirom na komplicirane uvjete koje sadrži, a ne odnose na Hamas.\nNemoralno korištenje ‘bijelog hljeba’


Pretučen maloljetni gej aktivista, napadač u pritvoru\n27 septembar, 2016\nParada ponosa u Podgorici pre dve godine\nCrnogorska policija saopštila je da je identifikovala napadače na 17-godišnjeg LGBT aktivistu, nakon što su LGBT organizacije juče saopštile da je maloljetnik brutalno pretučen zbog toga što podržava aktivnosti tih organizacija.\nKao napadači na maloljetnog L. J. identifikovani su trojica 18-godišnjaka, od kojih je jedan priveden i osumnjičen za nasilničko ponašanje nad maloljetnikom koji je prilikom napada zadobio lakše povrede, saopštila je Uprava policije.\n„Shodno izjašnjenju tužioca u Osnovnom državnom tužilaštvu, a na osnovu utvrđenih činjenica, policija će protiv A.M. podnijeti krivičnu prijavu zbog osnova sumnje da je na štetu L. J. izvršio krivično djelo nasilničkog ponašanja“, navode u policiji, dok će protiv jednog od preostale dvojice identifikovanih prekršajno odgovarati za kršenje javnog reda i mira.\nJuče su organizaciju za zaštitu LGBT populacije saopštili da je njihov maloljetnik aktivista napadnut dok je u podgoričkom naselju Stari Aerodrom šetao sa svojom maloljetnom sestrom, nakon što je odgovorio na uvredu upućenu iz automobila u prolazu.\nIz automobila su nakon toga, prema tvrdnjama Kvir Montenegro, Montenegro Prajd i Juventas, izašla trojica mladića i brutalno pretukli mladića tako što su ga davili i njegovom glavom snažno udarali u beton, te ga udarali nogama u rebra i pesnicama u glavu.\nNapadači su se potom udaljili, da bi se ubrzo vratili, kada im je sestra pretučenog mladića rekla da je pozvala policiju, na što je jedan od njih, prema tvrdnjama tih NVO, uputio otvorenu prijetnju smrću.\n„Krsta mi i sve tri sestre ukopao, ukoliko policija zakuca na vrata bilo kog od nas trojice ima da ga nema“, navodno je rekao jedan od napadača.\nPolicija je saopštila da je maloljetni L. J. u napadu zadobio lakše povrede, koje su u izvještaju konstatovali ljekari Urgentnog bloka Kliničkog centra Crne Gore.\nU posljednje vrijeme, u Crnoj Gori učestali su napadi na pripadnike LGBT populacije, ali i njihove podržavaoce i aktiviste LGBT organizacija, a Parade ponosa obezbjeđuje veliki broj policajaca.\nPrvi javno deklarisani gej muškarac u Crnoj Gori Zdravko Cimbaljević prije dvije godine napustio je zemlju i odselio se u Kanadu, gdje je dobio politički azil, nakon svakodnevnih napada, prijetnji i osuda koje je dobijao od svojih sugrađana.\n„Najnoviji napad na maloljetnog LGBT aktivistu motovisam mržnjom i netrpeljivosti još jednom ukazuje da žrtve napada nisu samo LGBT osobe, već i prijatelji, porodica i podržavaoci njihovih ljudskih prava“, saopštile su NVO koje se bore za prava gej populacije.


TUZLARIJE - DOSJE\nTUZLARIJE - D O S J E\nUdruženje novinara RS podnijelo krivičnu prijavu protiv urednika i novinara Federalne TV\nUdruženje novinara Republike Srpske podnijelo je danas Okružnom tužilaštvu u Banjaluci krivičnu prijavu protiv četiri urednika i dva novinara Federalne televizije zbog kako se navodi širenja nacionalne, vjerske i rasne mržnje u programu ove medijske kuće.\nKrivična prijava podnijeta je protiv urednika Informativnog programa FTV Damira Kaletovića, urednika Informativnog programa Azre Pašukan, urednika vijesti Željka Tice i urednika Intermedija FTV Bakira Hadžiomerovića, te novinara Sinana Šarića i Darjana Babića.\nUNRS smatra da su navedeni počinili krivično djelo izazivanja nacionalne, rasne ili vjerske mržnje, razdora ili netrpeljivosti iz člana 390. stav 2. u vezi sa stavom 1. Krivičnog zakona Republike Srpske.\nUNRS navodi da su Šarić, Kaletović i Hadžiomerović 9. januara u magazinu "60 minuta", gledaocima u najgledanijem terminu, na eksplicitan način, kroz izbor snimljenog materijala i sagovornika, te izborom iz konteksta njihovih izjava, istoriju srpskog naroda prikazali kao "genocidan kulturni model" koji se sprovodi posljednjih 150 godina, a Republiku Srpsku kao "jedini uspio politički projekat" takve srpske nacionalne politike.\nBabić, Tica, Pašukan i Kaletović terete se da su 9. januara u informativnoj emisiji Dnevnik u prilozima o proslavi dvadesetogodišnjice Republike Srpske, na eksplicitan način gledaocima sugerisali zaključak kako je Srpska genocidna tvorevina, "u očiglednoj namjeri da izlože poruzi nacionalne i etičke simbole RS i na taj način kod građana podstaknu nacionalnu mržnju i netrpeljivost prema srpskom narodu u BiH...".\nU krivičnoj prijavi, koju je potpisao predsjednik Udruženja Dragan Jerinić, detaljno su citirani sporni dijelovi te emisije i izjave.


Pokrajinska sekretarka dr Kopitović u poseti zrenjaninskoj bolnici\nObjavljeno 14.04.2015. u 19h\nZrenjaninsku bolnicu danas je posetila pokrajinska sekretarka za zdravstvo dr Vesna Kopitović koja je u društvu rukovodstva zrenjaninske bolnice i čelnika lokalne samouprave dobila informacije o relaizovanim aktivnostima u bolnici koje je pomogla pokrajina.\nTu se pre svega misli na nabavku specijalnog vozila za urgentna stanja – reanimobila koji je od nedavno u funkciji. Nabavka reanimobila je iziskivala i formiranje posebne Prijemno trijažne ambulante u kojoj rade lekari specijalisti urgentne medicine, specijalisti interne medicine, hirurgije, lekari i tehničari specijalizovani za reanimacije i sve oblasti hitnih stanja.\nU nabavci reanimobila kojim će pacijenti biti transportovani u ustanove tercijarnog nivoa zdravstvene zaštite učestvovao je Pokrajinski sekretarijat za zdravstvo, socijalnu politiku i demografiju sa 4.274.262 dinara, a Grad Zrenjanin sa 1,5 miliona dinara.\n– Nadam se da će ovo vozilo i služiti svrsi, za prevoz pacijenata iz Zrenjanina ka većim kliničkim centrima. Na ovaj način uspevamo da pokrijemo i problem kvalitetnog transporta do Beograda i Novog Sada, rekao je gradonačelnik Zrenjanina Čedomir Janjić.\nOn je podsetio da je grad u prošloj godini obezbedio osam novih vozila za Službu hitne medicinske pomoći.\nDirektorka zrenjaninske bolnice doktorka Gordana Kozlovački rekla je da će nabavka reanimobila povećati sigurnost građana u situacijama hitnih stanja u kojima su brzina reakcije medicinskog tima i transporta presudne za nečiji život.\nDr Kozlovački je upoznala pokrajinsku sekretarku sa završenim procesom rušenja zgrade stare ginekologije na čijem će se mestu naći zelena oaza sa dečijim igralištem.


Niška televizija » Program Direkcije realizovan iznad očekivanog\nObjavljeno 26.01.2013. 16:33\nTagovi: Branislav Jovanović, Direkcija, Društvo, Udarne\nProgram Direkcije za izgradnju grada, za upravo završenu građevinsku sezonu, realizovan je i iznad očekivanog procenta, i kada je u pitanju program izgradnje i program održavanja, kaže izvršni direktor Branislav Jovanović.\nU predstojećoj sezoni Direkcija će dati svoj doprinos uređenju grada povodom obeležavanja Milanskog edikta, a kao jednu od najvećih investicija, sa čijom bi realizacijom trebalo da se krene u toku sezone, Jovanović ističe novu sportsku arenu i sajamski prostor na prostoru Đačkog ostrva.\nPovoljni vremenski uslovi produžili su građevinsku sezonu za skoro dva meseca, i to je Direkcija iskoristila na pravi način, kaže Jovanović. Planirani program izgradnje za sezonu koja je za nama realizovan je u, do sada, najvisem procentu. Što se tiče programa izgradnje realizovano je 80 odsto planiranog, a programa održavanja svih 100 odsto, kaže izvršni direktor Direkcije, Branislav Jovanović.\nU proteklih godinu dana izgrađeno je 23 kilometra saobraćajnica u gradu, 10 kilometara vodovodne, 7 kilometara kanalizacione mreže, regulisano je korito Nišavei nastavljena izgradanja keja.\nŠto se tiče prenetih obaveza prema izvođačima, koje iznose oko četiristo miliona dinara, rešenje za naplatu naći će se preko republičkog kredita, u vrednosti od oko 350.000 dinara. To znači da će izvođači spremno dočekati narednu sezonu i isplatiti plate, kaže Jovanović.\nSto se tiče predstojeće sezone, Direkcija će i dalje preko Republike nabaviti oko osamsto miliona, koliko je izdvojio i Grad.\nU godini obeležavanja Milanskog edikta, Direkcija daje svoj doprinos uređenjem Doma mladih, pokrivanjem arheološkog parka „Mediana“ i uređenjem ulazno-izlaznih saobraćajnica, ali i rekonstrukcijom još pet parkova i trgova u gradu. Međutim, jedan od prioriteta, barem kada je Direkcija u pitanju, biće izgradnja arene i sajamskog prostora na Đačkom ostrvu.\nTrenutno se čeka izdavanje lokacijske dozvole, a procena vrednosti ovog projekta je oko petnaest miliona evra.\nInače, izvršni direktor Direkcije podseća da je ovo preduzeće uvek poslovalo u skladu sa zakonom i da do sada nije bilo prekršaja i prijava, niti krivičnih gonjenja.


Ruski i talibanski predstavnici tvrde da pripadnici ove fundamentalističke grupe kontrolišu sve veću teritoriju u Avganistanu, uključujući znatne delove granice, istovremeno insistirajući da to ne ugrožava međunarodnu bezbednost.\nNaizgled koordinisane izjave tokom posete talibanske delegacije Moskvi novi su nagoveštaj interesa Rusije da se dublje uključi u pitanja regionalne bezbednosti koja se odnose na Avganistan, prenosi redakcija Radija Slobodna Evropa na engleskom.\nU međunarodnoj zajednici raste zabrinutost jer u trenutku kada se američke trupe povlače iz tamošnjeg dvodecenijskog rata, talibani to koriste za širenje svog uticaja na terenu, pre svega u avganistanskim regionima koji se graniče sa susednim zemljama na zapadu i severu.\nRusko Ministarstvo spoljnih poslova saopštilo je 9. jula da talibani kontrolišu dve trećine avganistansko-tadžikistanske granice, što je teško potvrditi.\nDodaje se da će Moskva i vojni savez Organizacije dogovora o kolektivnoj bezbednosti (ODKB), predvođen Rusijom, čiji je član i Tadžikistan, „odlučno delovati u sprečavanju agresije i provokacija“.\nRusija je pozvala sve strane u sukobu da „pokažu uzdržanost“.\nPortparol avganistanskog Ministarstva unutrašnjih poslova rekao je u petak kao odgovor na talibanske tvrdnje da su zauzeli ključni granični prelaz sa Turkmenistanom - da su snage bezbednosti „privremeno izmeštene“.\nPortparol Tarek Arian je kazao da su vladine snage već pokrenule ofanzivu u cilju ponovnog zauzimanja graničnog prelaza Torghundi.\nPortparol talibana Zabihullah Mujahid rekao je ranije novinarima da ova grupacija "u potpunosti kontroliše" pomenuti granični prelaz.\nNa desetine avganistanskih okruga navodno je palo pod kontrolu talibanskih militanata otkako su međunarodne snage pod vođstvom SAD-a zvanično počele povlačenje iz Avganistana 1. maja, ostavljajući snage lojalne krhkoj vladi u Kabulu ranjivim na napade.\nAvganistanski bezbednosni zvaničnici tvrde da njihove trupe izvode kontranapade, a predsednik SAD Džo Bajden (Joe Biden) uverava administraciju šefa avganistanske države Ašrafa Ganija da će američke snage biti uz zvanični Kabul uprkos njihovom povlačenju.\nBajden je rekao u četvrtak da će se povlačenje američkih snaga iz Avganistana okončati 31. avgusta, dodajući da je "brzina sigurnost".\nMinistar odbrane SAD Lojd Ostin (Lioyd Austin) založio se za pojačavanje međunarodnog pritiska kako bi vlada Avganistana i pobunjenici talibani postigli mirovni sporazum.\n"Bezbednosna situacija u Avganistanu zahteva pojačani međunarodni pritisak za postizanje političkog sporazuma u cilju okončanja sukoba i avganistanskom narodu da vladu koju žele i koju zaslužuju“, naveo je Ostin na Tviteru. „Ceo svet može da pomogne nastavljajući ovaj pritisak,“ istakao je Ostin.\nRusko Ministarstvo spoljnih poslova citiralo je u petak stav talibana da ne žele da imaju potpunu vlast u Avganistanu.\nMeđutim, verodostojnost toga stava se može dovesti u pitanje jer talibani nastavljaju ofanzivu i nameće svoj strogi oblik kontrole nad ratom umornim Avganistancima u područjima koja su već kontrolisali militanti ili sa sećanjima na njihovu brutalnu kontrolu tokom 1990-ih.\nPredstavnik talibana, Šahabudin Delavar, izjavio je u petak da ta grupa sada kontroliše 85 posto avganistanske teritorije.\nDelavar je takođe navodno tvrdio da granice pod kontrolom talibana rade uobičajeno i pozvao je međunarodne humanitarne organizacije da nastave svoje aktivnosti u Avganistanu.\nAvganistanski okruzi duž granice sa Uzbekistanom i Turkmenistanom takođe su pali u ruke militanata, što je dodatno izazvalo zabrinutost u Moskvi zbog nestabilnosti u regionu koji smatra svojim dvorištem.\nPredstavnici talibana su tokom posete Moskvi uveravali domaćine da njihovi vojni uspesi ne predstavljaju pretnju Rusiji ili državama Centralne Azije.\nIran je 9. jula takođe osporio tvrdnju talibana da su pobunjenici zauzeli prelaz Islam Kala na avganistansko-iranskoj granici.


30.08.2021 u 23:23\nOnlajn trgovci kršili propise o oglašavanju rasprodaja\nMinistarstvo trgovine ove godine će u dva navrata kontrolisati koliko se trgovci pridržavaju propisa kada je reč o oglašavanju i organizovanju prodajnih podsticaja – različitih sniženja, akcija i rasprodaja. Dok u prodavnice stižu jesenje kolekcije garderobe i obuće, a u toku su i poslednje pripreme za školu, za potrošače je važan podatak da je u onlajn prodaji robe bilo dosta propusta i da su bombastične poruke poput „čistimo zalihe, cene niže 70 odsto” često samo mamac. Kako je za „Politiku” rekao Uroš Kandić, državni sekretar u Ministarstvu trgovine, turizma i telekomunikacija, planom inspekcijskog nadzora za ovu godinu kontrole prodajnih podsticaja predviđene su u dva navrata. U oblasti elektronske trgovine već su sprovedeno početkom ove godine godine – u januaru i februaru.\n22.08.2021 u 18:34\nNamaz od tartufa iz Srbije stigao do Južne Koreje\nZa nešto više od tri godine, koliko je u sektoru hrane, domaći proizvođač veganskih proizvoda iz Novog Sada uspeo je da osvoji osam tržišta. Od pre nekoliko nedelja našao se i u onlajn prodaji u Južnoj Koreji. Startap kompanija „Šumska tajna” jedna je od prvih u Srbiji koja je uspela, posle dugih priprema, da plasira svoje proizvode preko Amazona. U januaru ove godine u razgovoru za „Politiku” Nikola Stanišić, vlasnik ove firme, rekao je da je posao sa svetskom platformom nešto na šta su najviše ponosni. Osam meseci kasnije, na njihovim namazima od tartufa istaknuta je deklaracija na – korejskom jeziku. – U međuvremenu odlučili smo da na „Amazonu” nastupamo samostalno, bez posredstva distributera. Onda se iznenada otvorilo i tržište Južne Koreje, što je za nas, kao relativno mladu


Addiko Bank Sarajevo se uključila u projekat dualnog obazovanja u Kantonu Sarajevo - Akta.ba\n23.09.2021. 13:06 / Izvor: Akta.ba\nAddiko Bank Sarajevo je od ove godine dio projekta dualnog obrazovanja koji provodi Srednja ekonomska škola u Sarajevu uz podršku Privredne komore Njemačke.\nOvaj model obrazovanja, koji je zaživio prije nekoliko godina, akcenat stavlja na praksu učenika, koji u zavisnosti od uzrasta borave dva ili tri dana u banci, rade sa svojim mentorima i aktivno se pripremaju za zapošljavanje nakon završetka školovanja. Dodatna pogodnost ovog modela je što učenici, osim sticanja praktičnih znanja i vještina, zarade i džeparac koji im olakšava školovanje.\n"Sa zadovoljstvom smo se odazvali pozivu Ekonomske škole i otvorili naša vrata ovom projektu. Nadam se da ćemo u narednom periodu proširiti našu saradnju i omogućiti većem broju učenika praktičan rad u banci", izjavila je Suzana Tihi Babić, direktorica Odjela Upravljanja ljudskim resursima u Addiko Bank Sarajevo.\n"Dualnog obrazovanja u našoj školi ne bi bilo bez banka, koje su naši partneri u realizaciji ovog projekta, na čemu smo im posebno zahvalni. Naša djeca zahvaljujući njima, dobivaju tržišno korisna znanja i vještine, te su puno spremniji za posao, nego što je to slučaj u klasičnom načinu obrazovanja. Još jednom bih se zahvalila svim bankama koje podržavaju ovaj projekat, te pozvala one koje nisu još uvijek uključene da nam se pridruže", istakla je Amira Kadrispahić, direktorica Srednje ekonomske škole Sarajevo.\nJavna ustanova Srednja ekonomska škola, Sarajevo


"Biće VELELEPAN, DELOM I DRVENI!" Aleksandar Vučić danas otkrio kada počinje izgradnja Nacionalnog stadiona :: Sportal\nD. N. - Vest objavljena: 12:09 - 31.03.2021\n"Izgradnja Nacionalnog stadiona će biti izvanredan razvojni projekat za opštinu Surčin, ali i za celu Srbiju. Već ove godine krećemo u izgradnju, biće velelpan, dobrim delom će biti od drveta i biće jedan od najmodernijiih stadiona u Evropi", rekao je Vučić.\nVučić je kazao da će se nedaleko odatle nalaziti nova saobraćajnica Novi Beograd - Surčin od 7,9 kilometara koja će za 10 do 12 kilometara skratiti izlaz na autoput "Miloš Veliki" nego da se ide na autoput preko Dobanovačke petlje.\nAleksandar Vučić u Surčinu Foto: Stare Slike\nPredsednik je rekao da će Nacionalni stadion postati novi centar okupljanja građana i privrednika, pošto će tu biti izgrađena dobra infrasrtuktura i postojaće dobra saobraćajna veza sa gradom.\n"Srbija je danas najveće gradilište u Evropi", naglasio je Vučić.\nDomaći fudbal Nacionalni stadion Aleksandar Vučić


Мултиполаризам тривијализује Европу - Нови Стандард\nMultipolarizam trivijalizuje Evropu\n14.06.2018. 10:17 17.07.2020.\nEvropa nije u poziciji da parira silama poput SAD, Rusije i Kine, navodi Zoran Milivojević\nIshod nedavno održanog samita G-7, koji je umesto očekivanog smanjenja tenzija zbog trgovinskih razmirica kulminirao svađom američkog predsednika Donalda Trampa i kanadskog premijera Džastina Trudoa, posledica je činjenice da su se međunarodne okolnosti promenile i da je Amerika prinuđena da se tome prilagodi.\nOdlukom Trampa da povuče podršku zajedničkom komunikeu zemalja G-7 posle samita, održanog proteklog vikenda u Kanadi, kao i svađom sa dosadašnjim najbližim saveznicima, prema ocenama zapadnih medija, ozbiljno je ugrožen međunarodni sistem koji su SAD predvodile poslednjih decenija.\nPrema rečima nekadašnjeg diplomate Zorana Milivojevića, Tramp se ponaša kao direktor velikog preduzeća koje je vodeće u svetu i koje nastoji da ima pozitivne bilanse kako bi bilo uspešno.\n„Bez obzira da li se radi o saveznicima, rivalima ili bilo kome drugom, Tramp hoće da ima jasne račune i pozitivne bilanse i jasno daje do znanja da nema izuzetaka. To znači da saveznici neće moći da računaju na to da će privilegovan status u odnosima sa Amerikom značiti i privilegije u smislu da ne moraju da plaćaju cenu koji taj status podrazumeva. Ovde mislim na sve ono što Amerika čini prema saveznicima, poput opraštanja doprinosa za učešće u NATO-u, omogućavanja da američko tržište bude potpuno otvoreno, ili pak da finansijski bilansi u spoljnotrgovinskoj razmeni budu u korist saveznika, konkretno Kanade i Evrope, što im je Tramp i zamerio“, objašnjava Milivojević.\nKako napominje, samit u Kanadi je, s druge strane, definitivno pokazao da je svet multipolaran. Ono što se desilo na samitu G-7 je rezultat jednog faktičkog stanja, činjenice da su se međunarodne okolnosti promenile i da je Amerika prinuđena da se tome prilagodi na jedan pragmatičan način. Tramp je, ističe Milivojević, to dobro razumeo, a treba očekivati da će on istrajati sa ovakvom politikom, iz prostog razloga što Amerika nema rezervnu varijantu.\n„SAD imaju vrlo izražen unutrašnji i spoljni dug, a najveći američki poverilac na globalnoj sceni je Kina, pa nije slučajno što su odnosi Amerike sa Kinom u prvom planu, nezavisno od stava saveznika. Takođe, Tramp je dao prednost susretu sa Kim Džong Unom jer mu je potreban uspeh na spoljnopolitičkom planu. Njemu je, naime, to najveći uspeh u spoljnoj politici od kada je seo u predsedničku fotelju, jer on time oslobađa od pritiska situaciju na Pacifiku. Nije slučajno to što je rekao da povlačenje američkih trupa iz Južne Koreje puno košta, jer on ima u vidu odnose i sa Kinom i sa Rusijom na tom prostoru i ima u vidu zaoštravanje na Korejskom poluostrvu koje u ovom trenutku, sasvim sigurno, finansijski i politički ne ide Americi u korist“, napominje Milivojević.\nPredsednik SAD, dodaje naš sagovornik, sledi politiku koja je u funkciji potvrde da su se stvari promenile i koja je pre svega pragmatična.\n„Odnos koji je Tramp demonstrirao prema saveznicima pokazuje još jednu stvar — da su i suštinski i praktično ključni rivali SAD na globalnoj sceni Kina i Rusija, i da Evropa nije u poziciji da može da im parira, te u tom smislu ona i neće biti u prvom planu kada su u pitanju interesi SAD. Tramp to pokazuje neodustajanjem od carina koje je uveo za aluminijum i čelik, neodustajanjem od stava da moraju da se izbalansiraju odnosi i da Amerika ne može da prihvati da bude u minusu preko 250 milijardi u trgovinskoj razmeni sa Evropom. Tramp ne može da uvaži interes jedne Nemačke kad je u pitanju tržište automobila, jer Amerika ima interes da ide na reindustrijalizaciju, dakle na štetu svih onih partnera kojima je dominantno američko tržište“, ukazuje Milivojević.\nU svetlu ovih činjenica, dodaje on, jasna je i poruka Vladimira Putina povodom poziva američkog predsednika da se Rusija vrati u G-7. Ruski lider je, podseća naš sagovornik, rekao da ga G-20 mnogo više zanima.\n„Zašto G-20? Pa zato što su u toj organizaciji sve članice BRIKS-a, sve dominantne zemlje koje su u ovom trenutku od nacionalnog i globalnog interesa Rusije. U G-20 su recimo i Turska i Saudijska Arabija, uz članice BRIKS-a, dakle zemlje sa kojima Rusija dugoročno projektuje svoje odnose, imajući u vidu i svoje odnose sa Kinom i zajednički interes da pariraju pokušaju Amerike da zadrži globalnu poziciju“, zaključuje iskusni diplomata za Sputnjik.\nIzvor Sputnjik, 14. jun 2018.\nPreporučujemorusijaSADAmerikaG-7EvropaEUZoran MilivojevićKanadaKinamultipolarnostTrampDžastin Trudo\nBrisel: Bez napretka na Zapadnom Balkanu; Vučić i Rama nezadovoljni


Naslovna » Izlasci » Film » Dobra nedelja da se umre muški\nAh Neša 9. februar 2013. Film Postavite komentar\nNa platou ispred savskog ulaza u Sava centar profesionalna kaskaderka iz udruženja „Željko Božić – legende žive večno“ izvešće performans, vatreni kaskaderski šou. Premijera filma je u 20.30. Dan kasnije, 13. februara u Jugoslovenskoj kinoteci biće priređen filmski maraton „Umri muški“ – na repertoaru su četiri filma iz serijala, a peti deo će se prikazivati u beogradskim bioskopima od 14. februara.\nDo 25. februara Greenet Caffe u ponudi ima specijalni „Umri muški“ meni, čiji će kupci imati priliku da učestvuju u nagradnom konkursu. Za učešće u konkursu potrebno je postali SMS poruku sa brojem fiskalnog računa i odgovorom na pitanje – kako se to umire muški?, a među poklonima je i sedmodnevno putovanje u jednu od evropskih prestonica.\nTagoviakcioni film bioskopi brus vilis dub film premijera sava centar vesti\nPrethodni Povodom organizacije Beogradskog maratona…\nSledeći Koncerti u Gun klubu


Zabranu mildronata finansirala Američka antidoping agencija - Sputnjik Srbija\n07:57 25 Septembar 2020\nZabranu mildronata finansirala Američka antidoping agencija\n19:04 10.03.2016 (osveženo 19:08 10.03.2016) Preuzmite kraći link\nMildronat, preparat zbog čijeg je korišćenja s međunarodnih sportskih takmičenja odjednom isključeno više ruskih sportista, zabranjen je na osnovu istrage koju je finansirala Američka antidoping organizacija.\nTvorac meldonijuma: Sportisti koriste ovu supstancu zbog srca\nMildronat je zabranjen pošto je Američka antidoping agencija dobila informaciju da se on koristi u Istočnoj Evropi kao doping-preparat, saopštava Ju-Es-Ej tudej pozivajući se na anonimni izvor.\nNa osnovu informacija dobijenih od poverljive osobe, Američka antidoping agencija je 2014. godine na godišnjem simpozijumu u Feniksu otvorila pitanje o mildronatu.\nKrajem te godine testirano je 8.300 sportista izabranih na osnovu slučajnog uzorka, a sastojak je pronađen u 182 slučaja (2,2 odsto), uglavnom kod sportista iz Istočne Evrope.\n© Flickr / Jamie Davies\nRuski atletičari ne mogu na Olimpijske igre?\nRezultati istraživanja koje je finansirala Američka antidoping agencija objavljeni su u aprilu prošle godine, a na osnovu njih mildronat je uvršten u spisak zabranjenih supstanci od 1. januara 2016. godine, navodi Ju-Es-Ej Tudej.\nRanije je objavljeno da je u krvi niza ruskih sportista, uključujući teniserku Mariju Šarapovu i klizačicu Jekaterinu Bobrovu, pronađen mildronat.\nTvorac preparata, direktor letonskog Instituta za organsku sintezu Ivars Kalvinš, izjavio je da ovaj lek ne smatra dopingom.\nOd 2012. godine, na osnovu uredbe ruske vlade, mildronat je uvršten u Spisak medicinskih preparata od životnog značaja.\nMarija Šarapova: Nisam prošla doping kontrolu\nKome u stvari smeta Rusija na Olimpijskim igrama (audio)\nĐoković podržao Šarapovu\nUdar na Rusiju kosovskim receptom\nmildronat, doping-kontrola, doping, sport, Svetska antidoping agencija


Smernica 13: RANA INTERVENCIJA ZA DECU SA OŠTEĆENjEM SLUHA - Invalidnost.info\nRana intervencija podrazumeva prevenciju sekundarnih posledica oštećenja sluha.\nRano otkrivanje oštećenje sluha kod dece je od presudne važnosti za njihov dalji intelektualni, emocionalni i psihički razvoj.\nRana intervencija obuhvata niz neophodnih koraka koji se preduzimaju da bi se umanjile negativne posledice oštećenja sluha na opšti razvoj deteta.\nRana intervencija podrazumeva što raniju nabavku slušnog pomagala i započinjanje rehabilitacije slušanja i govora.\nČitav koncept rane rehabilitacije zasnovan je na oponašanju faza urednog slušnog i govorno-jezičkog razvoja dece. Time se detetu oštećenog sluha omogućava da postepeno razvija i koristi svoje (perceptivne, kognitivne, socijalne) sposobnosti do maksimuma.\nPrvi korak koji vodi ka ranom otkrivanju urođenih oštećenja sluha u opštoj populaciji podrazumeva skrining sluha kod novorođenčadi.Ovo ispitivanje obavlja se u prva 72 časa od rođenja deteta u samom porodilištu, metodom automatskih otoakustičkih emisija (AOAE) i/ili ispitivanjem auditivnih potencijala moždanog stabla (AABR). Ukoliko dete dobije negativan rezultat na ovom testiranju (na jednom ili oba uva), skrining ispitivanje je potrebno ponoviti najkasnije do navršenog prvog meseca života. Ponovljeni negativni rezultat ukazuje na sumnju da kod deteta postoji značajno oštećenje sluha, zbog čega ga je neophodno uputiti na kompletnu proveru sluha.\nŠkola za osobe sa oštećenjem sluha Stefan Dečanski


Gradski većnici o planovima detaljne regulacije, ekspropijaciji .... - Televizija Leskovac\nGradski većnici na današnjoj sednici usvojili su predlog odluke o donošenju Plana detaljne regulacije za spomenik kulture Skobaljić grad, kao i za nekoliko puteva i gradskih naselja.\nUsvojene su i odluke o pokretanjima postupaka za eksproprijaciju nepokretnosti u korist grada, za izgradnju površina oko humanog groblja u Bobištu i za deo ulice u Gornjem Stopanju.Većnici su odlučili i da se raspiše oglas za prodaju 7 parcela u javnoj svojini.\nPredlog odluke o donošenju plana detaljne regulacije za spomenik kulture Skobaljić grad na površini od nešto više od 21 hektara, obrazložila je Jasminka Milenković, novi šef Odeljenja za urbanizam Gradske uprave Leskovac.\n„Cilj izrade ovog plana je zaštita arheološkog nalazišta, za šta je inače zadužena lokalna samouprava – rekla je Jasminka Milenković.\nOna je objasnila, da područje koje je obuhvaćeno ovim planom čine površine: šume, šumsko zemljište, vodozemljište, reka Vučjanka i kanal, površine javne namene, deo državnog puta i arheološko nalazište, kao nepokretno nekategorisano kulturno dobro. Sredstva za izradu plana obezbeđena su iz programa EU PRO i to preko programa sa Vladom Srbije i kofinansijerom EU.\nUsvojen je i predlog odluke o planu detaljne regulacije veza sa državnim putem Leskovac – Vladičin Han – Vranje -Bujanovac sa putevima na području Bogojevce – Donja i Gornja Lokošnica, u dužini od 1 500 metara. Gradski većnici odobrili su nekoliko odluka o izradi planova detaljne regulacije za delove stambenih prostora u više naselja u Leskovcu. Ciljevi ovih planova, kako je naglasila Jasminka Milenković, je saniranje i uvođenje novih naselja u zakonske okvire.\nVećnici su odlučili da se pokrenu postupci utvrđivanja javnog interesa za eksproprijaciju nepokretnosti u korist grada za izgradnju dela ulice Dubočice u Gornjem Stopanju. Ista odluka doneta je i za izgradnju saobraćajne površine, zelenila, pešačke staze i kompleksa humanog groblja u Bobištu. Donet je i predlog odluke o raspisivanju oglasa za otuđenje putem javnog nadmetanja, neizgrađenog građevisnkog zemljišta u javnoj svojini grada. Radi se o sedam parcela, koje su predviđene za različite namene, i nalaze se po jedna u naseljima Kumalak i Slavku Zlatanoviću, četiri kod Stare stočne pijace i jedna u Zelenoj zoni zapad.\nCH: Miloš Cvetanović, načelnik Gradske uprave Leskoac\nJavno nadematnje će se održati 6.oktobra u sali Skupštine grada.\nTags: gradsko veće, planovi generalne regulacije\nPri kraju radovi na atmosferskoj kanalizaciji u Manojlovcu


01.05.2018. / 14:21\nTREBINJE, Na sjednici Izvršnog odbora Glavnog odbora Socijalističke partije /SP/ odlučeno je da Goran Vukoje iz Trebinja bude predložen za novog tehničkog direktora “Elektroprivrede Republike Srpske” /ERS/, potvrdio je predsjednik Gradskog odbora SP Trebinje Rajko Ćapin.\nĆapin je naveo da je Vukoje dugodišnji radnik energetskog sektora, član je Nadzornog odbora ERS-a, a trenutno vrši funkciju rukovodioca tehničkog sektora u “Hidroelektranama na Trebišnjici”.\nVukoje, koji je po struci elektroinženjer, je i odbornik je u Skupštini grada Trebinja.\nFunkciju tehničkog direktora ERS-a do sada je obavljao Maksim Skoko, koji je zajedno sa ostatkom uprave ERS-a nedavno podnio ostavku.\nPrema nezvaničnim saznanjima, sjednica nadzornog odbora ERS-a trebalo bi da bude održana za desetak dana do kada bi, između ostalog, trebalo da bude poznato i ime izvršnog direktor za investicije koga će predložiti DNS. Srna\nTagovi: elektroprivreda republike srpskeGoran Vukojesocijalistička partija


Građani Srbije nemaju poverenje u zvanične informacije u vezi sa korona virusom –\nPublished by Valicon on 6. 7. 2020\nKada je u pitanju doživljaj i briga građana sa aspekte koji se tiču lično njih, zabrinutost za porodicu trenutno iznosi 70%, odnosno 77% u proseku dosadašnjih merenja ujedno i u kontinuitetu predstavlja najizraženiju brigu većine. Zabrinutost za zdravlje trenutno iskazuje svega 41% ispitanika što je neznatno niže od prosečne vrednosti, dok je strah od dužine trajanja epidemije prisutan kod svakog drugog ispitanika i tek sada pozicionira se kao druga najveća briga građana. Zabrinutost za radno mesto i dalje se nalazi na začelju srpskog društva, a opštu zabrinutost u proseku oseća svaki treći ispitanik.\nPojedini privredni subjekti i udruženja nedavno su izrazili zahteve za dodatni paket mera za pomoć privredi, odnosno isplatu još tri minimalne zarade za zaposlene od strane države i produženje moratorijuma na kredite za dodatna tri meseca. Nasuprot tome, tek svaki treći građanin iskazuje brigu za ekonomske posledice nastale usled epidemije, a dosadašnji paket ekonomskih mera za oporavak privrede petina ispitanika ocenjuje kao neprimeren, dok ih više od polovine ocenjuje kao delimično adekvatan – 52%. Poredeći sa periodom nakon objavljivanja paketa mera vrednog 5,1 milijarde evra od strane predstavnika države, kada je od skoro polovine građana ocenjen kao adekvatan, podrška je s vremenom opala za 20 procentnih poena, tako sada svega 28% njih smatra da su one adekvatne. Primetan je i uzlazni trend kod onih kojima su mere eksplicitno neadekvatne, odnosno svaki peti ispitanik ih trenutno tako doživljava u poređenju sa 5% njih s početka epidemije. S druge strane briga o ekonomiji beleži pad i kontinuirana niska zabrinutost za radno mesto, istraživanje je pokazalo i da je svega 5% ispitanika u proseku dosadašnjih merenja kazalo da je izgubilo posao usled epidemije. S druge strane 43% svoju finansijsku situaciju opisuje kao lošiju nego pre pola godine. Zajedno sa njima, 33% kaže da je u proteklih 6 meseci promenilo obim potrošnje. Navike potrošača reflektuju se na kupovnu moć društva što se ogleda u promeni strukture potrošačkih segmenata.\nNegativan lični doživljaj prati i pesimističan stav i pogled na pravac daljeg razvoja epidemiološke situacije, koji je takođe najlošije ocenjen do sada i raste za visoka 43 procentna poena od proseka te trenutno iznosi 74%. Što je ujedno i najpesimističniji stav od početka merenja. Izuzetno je značajan taj porast od 64 poena za svega mesec dana, te je dalje praćenje ovog indikatora važno s aspekta intenziteta takve reakcije na rast, odnosno smanjenje broja zaraženih a u perspektivi olakšava razumevanje ponašanja građana u novoj normalnosti\nNedovoljno jasne i konzistentne poruke i oprečne informacije u delovima javnog prostora, nepovoljno se reflektuju na zabrinutost, zbunjuje građane i proizvode sumnju i strah. Reakcija stanovništva usled smanjenja, odnosno naglog porasta zvaničnog broja zaraženih očekivana je, ali oscilatorna kretanja indikatora istraživanja kao i povećanje za 24 procentna poena stepena pesimizma u odnosu na sam početak epidemije i čak duplo u odnosu na prethodni talas merenja, zabrinjavajući su. Pravac kretanja epidemije, po rečima zvaničnika, zavisi od više faktora, tako i stav javnog menja i klima u društvu zavise od celokupne situacije u kojoj se građani nalaze. A da li smo dostigli vrhunac pesimizma ili će on dalje rasti, u kom trenutku će briga za ekonomiju preuzeti primat, i da li će se strah od dužine trajanja epidemije obistiniti pitanja su na koja ćemo odgovore moći da dobijemo u nastupajućem periodu.


Jugoslav Tintor - intervju\nJugoslav Tintor za Pravni komplet\nParagraf intervju - JUN 2021\n1. Ministarstvo pravde objavilo je 19.05.2021. godine tekst Nacrta zakona o izmenama i dopunama Zakona o parničnom postupku i otvorilo javnu raspravu. U pitanju su obimne izmene. Da li ste upoznati iz kojih razloga se pristupilo ovako obimnim izmenama i dopunama Zakona i zašto baš u ovom momentu?\nPredložena je izmena skoro 30% odredbi ZPP-a, s tim što su izmene po svom značaju takve da možemo reći da je ovo novi zakon koji se usvaja u postupku izmena i dopuna. Kao razlog se navodi potreba da se unapredi efikasnost parničnog postupka, rekao bih po svaku cenu. Ključni problem je što se niko ne bavi negativnim efektima ovih izmena, koje će se izvesno odraziti na kvalitet vršenja pravde i prava građana.\n2. Advokatske komore Beograda i Srbije su u svojim saopštenjima iznele da predložene izmene sadrže brojna problematična rešenja. Jedna od najozbiljnijih primedbi je da se ovim izmenama građanima sužava mogućnost pristupa pravdi, odnosno da se retroaktivnom primenom odredbi dovodi u pitanje pravna sigurnost građana. Na koji način je to propisano i ukoliko se izmenama ugrožava položaj građana, kome ove izmene idu u prilog?\nOdredba koja propisuje da će zakon važiti retroaktivno i da će se primeniti na sve postupke koji su u toku je neprihvatljiva. Prelazne odredbe procesnih zakona uvek propisuju da se postupci koji su u toku moraju dovršiti po odredbama ranijih zakona. Ustavom je izričito zabranjena retroaktivnost zakona, što je uostalom i pretpostavka pravne sigurnosti. Ne mogu se menjati pravila postupka u toku trajanja postupka.\nOdredba koja propisuje da "ako nije plaćena taksa - smatraće se da žalba nije podneta" je neprihvatljiva. U članu 36. Ustava propisano je da "svako ima pravo na pravno sredstvo", što znači da nije moguće usloviti ostvarivanje prava na pravno sredstvo plaćanjem takse. Time se smanjuje dostignuti nivo ljudskih prava, što je Ustavom izričito zabranjeno. Pored toga, postavlja se logično pitanje kakve veze ima plaćanje takse sa efikasnošću postupka. U članu 7. Zakona o sudskim taksama jasno piše da neplaćena taksa ne zadržava tok sudskog postupka i da je sud dužan da primi podneske koji nisu taksirani. Ideja da uplata takse predstavlja uslov za ostvarenje prava građana na pristup sudu nema svoje pravno utemeljenje. Ovu "genijalnu ideju" je neko smislio kako bi povećao sredstva u budžetu i smanjio broj predmeta u sudovima. Međutim, realno je očekivati da će u uslovima lošeg materijalnog stanja mnogih građana - veliki broj tužbi biti odbačen, kao i da veliki broj tužbi nikad neće biti ni podnet. Zbog toga ovo nije odgovarajuće rešenje za Srbiju u kojoj se pravo na oslobađanje od sudskih troškova u praksi priznaje restriktivno, a najveći broj građana ostvaruje pravo na nadoknadu troškova postupka tek po okončanju postupka, pod uslovom da spor dobiju. Kada im bude saopšteno da samo oni koji imaju novac da plate takse unapred mogu da ostvare pravo na sudsku zaštitu, možemo samo pretpostavljati kolika će biti tamna brojka tužbi za ostvarenje prava koje nikad nisu podnete. Ovo nije dobro, jer dugoročno gledano udaljava građane od pravosuđa, koje bi moralo omogućiti svakom građaninu da sudski zaštiti svoje pravo nezavisno od njegovog materijalnog položaja.\nDodatni problem predstavljaju i odredbe kojima je mogućnost izjavljivanja revizije značajno redukovana, dok je razrađena posebna revizija koja se nudi kao alternativno rešenje. Međutim, Vrhovni kasacioni sud je u proteklom periodu odlučivao samo o 3,75 % posebnih revizija, dok je za sve ostale našao da nisu od značaja za ujednačavanje sudske prakse. Predložene izmene ostavljaju bez ikakve kontrole drugostepene sudove i to odluke Višeg suda ostaju potpuno bez kontrole, a odluke Apelacionog suda mogu biti predmet kontrole samo kada se preinači prvostepena presuda, što će opet voditi nekritičkom potvrđivanju presuda.\nDalje sužavanje nadležnosti Vrhovnog suda dodatno će kompromitovati kvalitet sudske zaštite. Pravosuđe nema problem sa Vrhovnim sudom nego sa prvostepenim i drugostepenim sudovima. Međutim, onaj ko ostvaruje pretežni uticaj na definisanje predloženih rešenja očigledno je nastojao da sebi uredi nadležnosti kako bi imao što manje posla za veliku platu koja mu se isplaćuje iz budžeta od strane poreskih obveznika. Dakle izmenama se degradiraju procesna prava građana u cilju obezbeđenja što konfornijeg položaja suda.\n3. Jedna od primedbi je da bi, kada je reč o tužbama protiv banaka, dužnik koji ima više tužbi morao banci kao drugoj strani da plati sve troškove postupka kao da je spor izgubio, dok bi mu samo u prvom postupku troškovi bili dosuđeni. Na koji način komentarišete ovu vrstu predloženog rešenja?\nMislim da je predloženo rešenje loše. Sud i prema važećem zakonu ima mogućnost da donese odluku o spajanju postupaka koji se vode između istih stranaka i proizilaze iz istog činjeničnog ili pravnog osnova. Međutim, sudovi u praksi to ne čine, jer im više odgovara da presude više predmeta kako bi prikazali veći učinak i ispunili kriterijume vezane za broj rešenih predmeta mesečno, koji predstavljaju meru efikasnosti sudskog rada. Građanin ima pravo da odluči šta će biti predmet tužbenog zahteva u tužbi koju podnosi. Primera radi, kada neko tuži za naknadu nematerijalne i materijalne štete usled povrede časti i ugleda zbog neosnovanog lišenja slobode, on zna da postupak za nematerijalnu štetu traje znatno kraće od postupka za naknadu materijalne štete. Zbog toga građani, pogotovo oni lošijeg imovinskog stanja, u praksi uvek tuže najpre za nematerijalnu štetu a tek nakon toga za materijalnu štetu, i to ne zbog troškova već zbog bržeg ostvarenja prava na naknadu štete. Predložene izmene podrazumevaju da trošak drugog sudskog postupka snosi građanin u celosti, kao i da nema pravo na naknadu troškova postupka, nezavisno od toga što je uspeo u sporu. Dodatni problem su slučajevi u kojim su troškovi postupka već naplaćeni na osnovu prvostepene odluke, gde se očekuje da građani novac vrate bankama samo zbog toga što su vodili više postupaka, iako su to činili u vreme kada je bilo zakonom dopušteno. Jednom rečju, veštački je kreiran pravni osnov kako bi se banke zaštitile od tužbi građana i to ne samo za ubuduće već i retroaktivno, da bi im se kompenzovala šteta koju su već pretrpeli. Nemam dilemu da je ova odredba rezultat delovanja bankarskog lobija, ali je poražavajuće da banke mogu ostvariti uticaj na zakonodavca koji ne bi trebao da interes građana pretpostavlja interesu krupnog kapitala.\n4. U saopštenju Ministarstva pravde ističe se da je cilj izmena i dopuna Zakona o parničnom postupku između ostalog i postizanje usklađenosti sa EU standardima. Da li se navedeno usklađivanje moglo bolje uraditi i da li postoji šansa da se na javnoj raspravi ipak dođe do prihvatljivih rešenja?\nUsklađivanje sa EU standardima je uvek načelna poštapalica koja bi trebalo da posluži da objasni sve. Međutim, ovo ne može biti opravdan razlog da se građanski sudski postupak bukvalno "okrene naopačke" jer posledice ovakvih rešenja neće trpeti sudije koje primaju platu nezavisno od ostvarenih rezultata rada, niti tvorci ovih odredbi "eksperimentalnog karaktera" koji su kada pišu zakon obavezni da predvide sve štetne posledice do kojih će dolaziti u praksi i da prepoznaju u kojoj meri će se problematična normativna rešenja odraziti na prava građana. Smatram da su i radne grupe i javne rasprave u funkciji stvaranja privida učešća stručne javnosti u kreiranju normativnih rešenja, iako u suštini finalna rešenja kreira nekoliko ljudi koji imaju zadatak da izbalansiraju javni interes sa zaštitom individualnih prava građana. U konkretnom slučaju nisu valjano izbalansirali jer su se umešali i bankarski lobi s jedne strane i sudijski lobi s druge strane, koji uz pomoć predloženih izmena ZPP-a ostvaruju direktnu korist na štetu građana Srbije.\nVerujem da je advokatura blagovremeno popalila alarme i da će Ministarstvo pravde uočiti probleme na koje ukazujemo i korigovati sva sporna rešenja. Najbolji put bi bio da se kroz pregovarački proces između Ministarstva pravde i AK Srbije dođe do adekvatnih normi koje bi bile prihvatljive i sa pozicije države i sa pozicije građana. Ukoliko pregovarački proces izostane ili propadne, advokatura kao nezavisna profesija je u obavezi da preduzme sve što je u njenoj moći kako bi izrazila protivljenje nakaradnim procesnim rešenjima i izvršila pritisak na državne organe da odustanu od eksperimenta nad sopstvenim građanima. Te mere uključuju i protest obustavom rada kao poslednju meru, koja predstavlja legitimno sredstvo borbe u jednoj ovakvoj situaciji. Posledice te borbe ponovo će se odraziti na efikasnost pravosuđa i ponovo će predstavljati opravdanje sudovima u narednoj deceniji da pravosuđe nema rezultata zbog advokata koji ili opstruišu efikasnost postupka u svakom konkretnom slučaju - kada postupaju u pojedinačnom predmetu ili opstruišu efikasnost postupka u svim postupcima - kada protestvuju zbog loših zakonskih rešenja, pa sud ne može da radi i ostvari rezultat. Međutim, mi to ne činimo iz besa, već iz nužde - kada prepoznamo da su svi drugi oblici borbe iscrpljeni i da nema prostora za razgovor i dogovor sa predlagačem zakona.\n5. Advokatska komora Beograda je još 2019. godine podnela inicijativu Ministarstvu pravde da se obavezno tonski snimaju sva suđenja u krivičnom i parničnom postupku. Obavezno snimanje suđenja bi uspostavilo red u sudnici i omogućilo sankcionisanje svake zloupotrebe procesnih prava. Koliko smo u ovom trenutku daleko od toga da snimanje suđenja u svim postupcima bude obavezno?\nProcesni zakoni propisuju da se u zapisnik unosi bitna sadržina iskaza u obliku pripovedanja. Ovo pravo se u praksi često zloupotrebljava tako što se prilikom parafraziranja iskaza gube značajni detalji. U takvim situacijama otpočinje rasprava između suda, stranaka i svedoka povodom toga da li je svedok nešto rekao ili nije i šta je tačno rekao. Kad bi se izračunalo koliko vremena efektivno traje iznošenje iskaza a koliko unošenje iskaza u zapisnik, utvrdilo bi se da znatno više traje unošenje reči u zapisnik. Kada taj problem sagledamo u svetlu ograničenog broja sudnica i ograničenog broja sudija, zaključujemo da se isuviše vremena u sudnicama nedelotvorno troši. Rešenje ovog problema trebalo bi da ide u pravcu bolje alokacije raspoloživih resursa koja podrazumeva skraćenje vremena korišćenja sudnica u svakom predmetu tako što bi se tok suđenja snimao. Na ovaj način bi se smanjio broj sati korišćenja sudnice po predmetu i količina rada svakog sudija po predmetu, a povećao rad na transkribovanju audio zapisa koji mogu obavljati i tehnička lica čiji rad nije toliko skup kao sudijski. Obavezno snimanje suđenja uspostavilo bi red u sudnici, obezbedilo pristojnost u ponašanju suda i stranaka i omogućilo sankcionisanje zloupotrebe procesnih prava. Stranke na razne načine opstruišu tok postupka ali i sud često doprinosi ekscesnim situacijama svojim nezakonitim postupanjem. Zbog toga bi tonsko snimanje suđenja doprinelo da u postupcima bude uveden red, jer se može očekivati da bi se i stranke i sud uzdržavali od ekscesnih postupaka kada bi znali da se ceo tok postupka tonski beleži i da taj snimak može poslužiti kao formalni dokaz u postupku pred nadležnim disciplinskim organima ili u postupku za izuzeće sudije. Na ovaj način bi se ostvarile višestruke uštede i obezbedile pretpostavke za delotvorno funkcionisanje pravosuđa, tako što bi sa istim brojem sudija i sudnica bilo moguće unaprediti i efikasnost i kvalitet vršenja pravde.\n6. Da li pak sa druge strane postoje pozitivni aspekti ovih izmena?\nDobro rešenje je vraćanje člana 85. ZPP koji propisuje da zastupnik građana u postupku može biti samo advokat. Uveren sam da će ova odredba doprineti i efikasnosti i kvalitetu vršenja pravde jer je laicizam u parničnom postupku samo zakomplikovao stvari i doveo nas u situaciju u kojoj se danas nalazimo. Međutim, opšti je utisak da veliki broj problematičnih rešenja kompromituju ovaj nacrt zakona u celosti, tako da bi za sve bilo najbolje da nacrt zakona nikada ne postane predlog zakona.


Stroža kontrola uređaja sa freonom, prespora ili neophodna? - Izazov\nStroža kontrola uređaja sa freonom, prespora ili neophodna?\nRadio-televizija Srbije 18. novembra 2017. 08:29\nUvoznici i izvoznici rashladnih uređaja razumeju zakonsku proceduru, ali kažu, imaju i hitne narudžbe koje gube jer im kasne dozvole, a i svaki dan ležarine robe na carini košta. Nadležni objašnjavaju da je njihovo Ministrstvo za zaštitu zivotne sredine novo, formirano je u junu, a posla je puno.\n"Na samom poetku je ministar izdavao, odnosno potpisivao sva dokumenta, sve akte i dozvole, rešenja i ostalo i to je trajalo nekih mesec dana kada je došlo do blagog zastoja. Međutim, nakon toga je pomoćnik ministra dobio ovlašćenje, tako da je procedura sada mnogo brža", ističe Bojana Đurović iz Ministarstva za zaštitu životne sredine.\nI u Upravi Carina kažu da postupaju po zakonu i evropskim propisima i da ti aparati mogu preko granice samo uz dozvole i potvde resornog ministarstva.\n"Carinska služba ne izdaje dozvole već samo proverava da li su one pribavljene i priložene uz ostalu dokumentaciju, a ukoliko jesu – postupak se efikasno i brzo sprovodi, bez ikakvog zadržavanja", poručuju iz Uprave carina.\nU Udruženju potrošača ističu da su neke vrste freona zabranjene, ne samo u Evropskoj uniji, već i kod nas i da kontrola mora biti rigorozna.\n"Potpuno razumem uvoznike ali dajemo punu podršku i saglasnost ministru da bez te saglasnosti, bez dobre provere, ne može ni jedan frižider ,ni jedan zamrzivač, ni jedna klima uređaj da uđe u Srbiju. I ne moženmo da dozvolimo da neko prazni magacine prodajući nama neekološke freone koji su odavno zabranjeni", ukazuje Goran Papović iz Nacionalne organizacije potrošača Srbije.\nU resornom ministrstvu podsećaju da dozvole važe samo za tekuću godinu, do 31. decembra. Savetuju uvoznike i izvoznike tih uređaja, da ranije uđu u proceduru njihove obnove.\n"Ukoliko imaju jasan plan o uvozima u toku godine oni mogu da nam uz zahtev dostave listu sa svim tim uređajima koji će sadržati tačne oznake, vrste freona i ta lista će ići uz dozvolu i moći će da iskoriste tu dozvolu do kraja godine za više isporuka, za sve te uređaje koji su na listi", navodi Bojana Đurović.\nInače, poneki frižider i zamrzivač zabranjenom vrstom freona, stari dve decenije i više može se naći u nekim domaćinstvima, ali nadležni tvrde da ih na srpskom tržištu u prodaji odavno nema.\nPočeo sastanak Haradinaja i Hana\nOkupljanje građana povodom Putinove posete\nIzetbegović:Čović i Dodik, srpsko-hrvatska sprega\nPogubljen kineski „kum“ i narko-bos Caj Donga\nGana, ubijen novinar koji je obelodanio korupciju u fudbalu\nMigranti zaustavili voz u Doboju – pokrali putnike i pobegli\nProtestna šetnja za Olivera: Učesnici upalili sveće na Trgu Slavija\nŠarović: BiH prihvatila razgovor sa Prištinom o nametnutim taksama


Informacija o aktivnostima PS Visoko 01.11.2017. – Visoko.ba\n2. Novembra 2017. 18. Aprila 2019. Midhat Hajdarević\tVisoko\nNa području PS Visoko nije bilo prijavljenih krivičnih djela.\nEvidentirana su dva narušavanja javnog reda i mira i to tučom te omalovažavanjem ovlaštenog službenog lica.\nZa navedeni dan na području PS Visoko dogodila se jedna saobraćajna nezgoda sa manjom materijalnom štetom i bez povrijeđenih lica.\nPolicijski službenici ove PS su kontrolisali 37 vozača i vozila, kojom prilikom je izdato ukupno 26 prekršajnih naloga i to za počinjene u saobraćajukao što su nepropisno parkiranje, neposjedovanje potrebne opreme, prekoračenje brzine i dr.\n← Premijer ZDK Miralem Galijašević posjetio “Suša Commerce“ Visoko\nRukometni reprezentativci BiH, Ovčina i Vražalić, obradovali malog Afana →


ponedjeljak, 22 oktobar 2018 08:40\nŠta su nove činjenice i saznanja u slučajevima ubistva vlasnika i glavnog i odgovornog urednika lista Dan Duška Jovanovića, odnosno da li ste na tragu naručiocima ubistva i pomagačima, i dokle je stigla istraga vezano za pokušaj ubistva novinarke Vijesti Olivere Lakić – pitanja su koja će Goran Danilović, u ime posebnog kluba poslanika, postaviti predsjedniku Vlade Dušku Markoviću, u okviru premijerskog sata u Skupštini, koji je zakazan za srijedu, 24. oktobar.\nPredsjednik poslaničkog kluba SDP-a Raško Konjević pitaće premijera da li će Vlada predložiti ukidanje kriznog poreza, kao i da li će DPS podržati raspravu u parlamentu o zakonu koji je predložila SDP o ukidanju kriznog poreza.\n"Imajući u vidu da iz Vlade vrlo često govore o boljoj naplati tekućih poreza, što je dobro, onda se nameće logično pitanje - da li je za Vladu prihvatljivo povećanje minimalne zarade sa 193 na 250 eura? Da li Vlada razmatra mjere kojima bi se smanjilo opterećenje za privredne subjekte koje je u Crnoj Gori izrazito visoko, više od 60 odsto", pitaće Konjević Markovića.\nPredrag Sekulić će, u ime poslaničkog kluba DPS-a, Markovića pitati kada se može očekivati zaključenje ugovora na projektu solarne elektrane Briska gora i koji su konkretni benefiti za građane od ovoga i projekata iz poljoprivrede. Sekulić je u pitanju podsjetio da su sredinom ljeta potpisani ugovori sa zakupcima ukupno 200 hektara poljoprivrednog zemljišta u državnoj svojini, u opštinama Ulcinj, Podgorica i Kotor, a nedavno su, kako je naveo, otvorene ponude za zakup oko šest miliona kvadrata zemljišta u svrhu izgradnje prve velike solarne elektrane u zemlji, takođe u ulcinjskoj opštini.\nViše iz ove kategorije « Skup na Cetinju: Liberali pristupili Građanskom pokretu URA Zahtjev jasan: Izmjena izbornog zakona, 40 odsto žena na izbornim listama »


Lokalna debata u Zrenjaninu: "Od mog grada mojoj zemlji – kako osigurati razvoj Srbije?" - BFPE\nLokalna debata u Zrenjaninu: „Od mog grada mojoj zemlji – kako osigurati razvoj Srbije?“\nBFPE » Lokalna debata u Zrenjaninu: “Od mog grada mojoj zemlji – kako osigurati razvoj Srbije?”\nU toku prvog panela lokalne debate biće predstavljen projekat ,,Od mog grada mojoj zemlji’’, njegov cilj i dosada sprovedene aktivnosti. Predstavnik lokalne samouprave bi u toku prvog panela trebalo da predstavi aktivnosti koje lokalna samouprava sprovodi u cilju postavljanja osnova za dugoročni razvoj Grada Zrenjanina, uključujući prepreke i razvojne potencijale. Predstavnica lokalne partnerske organizacije bi trebalo da se osvrne na ulogu civilnog društva u obezbeđivanju osnovnih uslova za dugoročni razvoj lokalne zajednice.\nDrugi panel lokalne debate će biti posvećen razgovoru o socio-ekonomskim aspektima razvoja grada Zrenjanina, identifikovanih na osnovu upitnika i istraživanja koje su sproveli Zrenjaninski edukativni centar i BFPE. Cilj ovog panela je da se kroz razgovor prisutnih učesnika identifikuju osnovni, realni, potencijali razvoja, ali i najveći izazovi poput depopulacije lokalne sredine, objektivnih ekoloških izazova, odnosa između ekonomskog razvoja i očuvanja javnih dobara, odnos urbanog dela lokalne zajednice i rurala.\nU trećem panelu, predstavnica lokalne samouprave bi u uvodnom delu predstavila dokle se u ovom trenutku stiglo u procesu izrade lokalnog plana razvoja, koji su glavni elementi i ciljevi. Učesnici bi nakon toga bili u mogućnosti da postavljaju pitanja, ali i da daju komentar.\nPrevious PostBalkanski dijalozi - okrugli sto: Od regionalnog ekonomskog područja do (zaista) zajedničkog regionalnog tržišta\nNext PostLokalna debata u Pirotu: "Od mog grada mojoj zemlji - kako osigurati razvoj Srbije?"


Direktor Sekretarijata Energetske zajednice (EZ) Janez Kopač rekao je da će Ministarski savet u četvrtak, 17. decembra, razmotriti kršenje pravila EZ od strane Srbije, zbog toga što nije razdvojila delatnosti operatora gasa Jugorosgaz transporta.\nOn je za Betu rekao da je to “ozbiljan slučaj kršenja energetskog prava EZ i da Jugorosgaz transport, zavisno preduzeće Srbijagasa, nije sertifikovan u skladu sa Trećim paketom”.\n“Postupak u vezi s razdvajanjem Srbijagasa nije na dnevnom redu ovog Ministarskog sveta, ali još nije završen, a tiče se Drugog energetskog paketa koji nije primenjen u celini”, rekao je Kopač.\nDodao je da Sekretarijat sada ne insistira na prekršajnom postupku, pošto su “neke stvari ipak realizovane”.\n“Ali ukoliko Srbija ne preduzme mere za razdvajanje delatnosti po Trećem energetskom paketu, Sekretarijat će pokrenuti nov postupak protiv Srbije“, rekao je Kopač.\nKopač je rekao da je “slučaj Jugorosgaz transporta tretiran kao korak pre zahteva za određene mere (sankcije) i da to još nije kazna nego jedan korak pre nje”.\n“Odvajanjem delatnosti dobija se nezavisan operator mreže koji omogućuje pristup bilo kojem korisniku, trgovcu, snabdevaču. Bez toga nema konkurencije na srpskom i regionalnom tržištu gasa“, rekao je Kopač.\nNezavisni operator, kako je rekao, jasno iskazuje svoje troškove rada i prihode koje reguliše regulator, Agencija za energetiku Republike Srbije (AERS), “tako da nema subvencija za vlasnika Srbijagasa“.\nPreduzeće Srbijagas, rekao je Kopač, nije uskladilo poslovanje s Ugovorom o EZ od njenog osnivanja, “pa se može reći da je slučaj započet 2013. godine, a neusklađenost s Trećim energetskim paketom Srbijagasa traje od 2016. godine”.\nNa pitanje da li ima još problema u energetici Srbije zbog čega je EZ upozoravala Srbiju, Kopač je odgovorio “da ima jer Srbijagas blokira pristup konkurenciji na ulaznoj tački u srpski prenosni gasni sistem iz Mađarske kod Horgoša“.\n“Slobodan pristup sistemu na svakoj tački je osnovni princip Trećeg paketa i to je takođe težak prekršaj za koji je otvoren slučaj koji će sledeće nedelje razmatrati Ministarski savet”, rekao je Kopač.\nUkazao je da Srbija godinama izbegava realizaciju direktive o maksimalnom udelu sumpora u mazutu. Veliki problem Srbije je, kako je naglasio, “nerazumna podrška uglju”.\nSekretarijat, naveo je on, ima značajne primedbe i na regulatroni okvir gasovoda Balkanski tok kroz Srbiju, jer odluka regulatora o izuzeću tog projekta od glavnih principa Trećeg paketa o slobodnom pristupu, regulisanju tarifa i razdvajaju delatnosti, nije uvažila Mišljenje Sekretarijata.\nPolitika EU prema Srbiji jasno pokazuje da za nas nema mesta u EU ni u dalekoj budućnosti, i da Srbiju treba ostaviti u siromaštvu, jeftino kupiti ono što još vredi, uvezati nas odlukama EU iako nismo deo EU, što je najvidljivije u energetskom sektoru. Krajnje je vreme da Srbija počne da štiti svoje nacionalne interese i zaboravi iluziju koja se zove EU.\nKakva pravila te neke zajednice. Srbija je suverena drzava I sve treba da radi iskljucivo u svom interesu. Nismo hteli biti sluge istocnom bloku, sada je da konacno I zauvek kazemo tim nasim neprijateljima okazanim Veliko NE.


Vesti online / Sport / Rukomet / Srpske rukometašice u drugom šeširu pred žreb za EP\nSrpske rukometašice u drugom šeširu pred žreb za EP\nŽenska rukometna reprezentacija Srbije nalazi se u drugom šesiru u žrebu za Evropsko prvenstvo u Francuskoj.\nSrpske rukometašice jučerašnjom pobedom nad Makedonijom 35:30 završile su kao prve u kvalifikacionoj grupi, odnosno stekle bolju poziciju pred žreb 12. juna u Parizu.\nU istom delu šešira su Rumunija, Španija i Crna Gora, što znači da neće moći da se sastanu sa Srbijom.\nEvropsko prvenstvo u Francuskoj na programu je od 29. novembra do 16. decembra.\nŠešir 1: Norveška, Mađarska, Francuska, Danska\nŠešir 2: Rumunija, Španija, Srbija, Crna Gora\nŠešir 3: Holandija, Nemačka, Rusija, Švedska\nŠešir 4: Češka, Poljska, Hrvatska, Slovenija\nRUKOMET Smena Boškovića! Da li je na redu Perić?\nRUKOMET Obradović: Pojedinci otkazali poziv, a imaju obavezu...


Zaživela praksa overe potpisa kod notara – Radio Televizija Novi Pazar\nZaživela praksa overe potpisa kod notara\nApril 29, 2017 April 29, 2017 Selma Ljajic 555 Views\nNova praksa overavanja potpisa, rukopisa i prepisa isključivo kod javnih beležnika uspešno je zaživela u Novom Pazaru, gde postoje dve javnobeležničke kancelarije. U Sjenici, Tutinu i Raški međutim, poslove overavanja isprava i dalje rade sudovi i opštinski organi uprave, jer u tim opštinama još uvek nisu imenovani javni beležnici.\nPre gotovo dva meseca, kada je stupio na snagu novi Zakon o overavanju potpisa, rukopisa i prepisa, odeljenja za overe u sudu i gradskoj upravi u Novom Pazaru prestala su sa radom. Iako za kratko vreme, notari su se uspešno organizovali, prostorno, tehnički i personalno, za potpuno preuzimanje nove nadležnosti.\nPrema statističkim podacima u Novom Pazaru na mesečnom nivou obavi se oko dve i po hljade overa. U skladu sa tim, prema rečima javnog beležnika Hafiza Hajrovića, angažovana su po dva overivača kod svakog od notara pa se sam postupak obavlja na efikasniji način.\n‘’Mi smo pokušali da malo I humanizujemo tretman građana; da obezbedimo da ljudi ne stoje dok vrše overe, da ima svako svoj pult, gde je obezbeđena provatnost bez prisustva trećeg lica’’, kaže Hajrović. On zahvaljuje građanima na, kako kaže, iskazanoj kulturi ophođenja prema notarskoj službi.\nŠto se tiče naknada za overu dokumenata, uporedni podaci kazuju da su propisane naknade za overe kod javnih beležnika znatno niže u odnosu na ranije takse u odeljenju Geadske uprave, dok su u odnosu na sudske takse naknade za neke overe niže, a za druge neznatno veće.\n← Do kraja godine veće plate\nEntuzijasti očistili ostatke ranovizanstijske bazilike iz VI vijeka →


16. Balkanima - Evropski festival animiranog filma - Dan u Beogradu\nNaslovna » Izlasci » Festivali » 16. Balkanima – Evropski festival animiranog filma\n16. Balkanima - Evropski festival animiranog filma\nSelektori festivala Nebojša Petrović i Mina Sablić primetili su porast broja dokumentarnih animiranih filmova, a kao najčešća tema javlja se „uticaj modernih tehnologija na život savremenog čoveka“.\nNa festivalu će biti održane radionice, predavanja i izložbe na temu animacija.\nNajavljena je svetska premijera filma „Smrt majke Jugovića“ koji je snimio Mihajlo Dragaš u produkciji DK „Studentski grad“.\nNa ovogodišnjoj Balkanimi u takmičarskom i netakmičarskom delu programa biti prikazano 125 kratkih animiranih filmova iz 25 evropskih zemalja.\nFestival zatvara radionica „24 sata crtanja stripa“, koja se održava već 15 godina prve subote oktobra, u umetničkim školama, galerijama i kulturnim centrima širom sveta. Ove godine se po prvi put održava u Srbiji i to u Domu kulture „Studentski grad“.\nOrganizator i realizator radionice je Maida Gruden, urednica likovnog programa DKSG.\nZbog poplava u novobeogradskom domu kulture program je skromniji, ali su organizatori obećali da će uložiti napore da sledeću Balkanimu dočekaju sa mnogo boljim tehničkim mogućnostima, pa bi tako šansu dobile i tehnički zahtevnije animacije.\nNa ovom linku pronađite sve informacije u vezi sa festivalom. (danubeogradu.rs)\nTagovianimirani film balkanima dksg evropski festival animiranog filma festivali izlasci\nPrethodni Bioskopski repertoari (26. septembar – 2. oktobar 2019)\nSledeći Beogradske horske svečanosti 2019


SportDC - Vesti - Prva liga RS - Predsednik FSRS Mile Kovačević na sednicama “fudbalske vlade” nema više atmosferu jednoumlja\nSubota, 15.08.2020 18:58\n03.07.2019 Slavko Basara, Dragiša Ćorsović\nPredsednik FSRS Mile Kovačević na sednicama “fudbalske vlade” nema više atmosferu jednoumlja\nKao što se i očekivalo juče je na sednici Izvršnog odbora Fudbalskog saveza Republike Srpske u Banjaluci bilo mnogo bure i nezadovoljstva pojedinih članova “fudbalske vlade”, a jedan od njih, Rade Vasiljević iz Foče podneo je ostavku kako je obrazložio “ne želeći da učestvuje u daljoj lakrdiji”.\nPosle dugo, dugo vremena predsednik Mile Kovačević bio je izložen kritici i na sednici Izvršnog odbora FSRS nije vladalo jednoumlje, već naprotiv određeni članovi su počeli da razmišljaju svojom glavom, pa je došlo i do razmimoilaženja stavova, što nije baš sedalo predsedavajućem. A fudbalsko more u Republici Srpskoj uzburkalo je novo prekrajanje liga za “zelenim stolom” i sve manje poštovanje takmičarskih rezultata i plasmana na tabeli, što je posledica opšteg javašluka koji je kulminirao posebno posle izbora 2016. godine.\nFudbalski klub Tekstilac iz Dervente, iako je takmičarski ispao iz Prve lige Republike Srpske i u sezoni 2019/20. igraće najviši rang takmičenja pod okriljem FSRS. To je odlučio Izvršni odbor saveza srpskog entiteta u BiH na današnjoj turbulentnoj, pomalo i kontroverznoj sednici u Banjaluci u kojoj je bilo dosta nesuglasica, naelektrisane atmosfere i sporečkavanja, ali i samohvalisanja.\nDervenćani su zauzeli mesto Jedinstva iz Žeravice, prvoplasiranog tima drugoligaškog zapada koje je odustalo od ulaska u viši rang takmičenja, pa je Izvršni odbor FSRS nastavio, iz godine u godinu, da “kroji” lige saveznog ranga takmičenja. Jedinstvo iz Žeravice čiji je ktitor upravo predsednik Kovačević ponovo je ostao drugoligaš bez ikakvih posledica! Ovo je drugi put u poslednjih šest godina da drugoligaš iz Žeravice unosi haos u takmičarski sistem Republike Srpske, jer ne želi da igra viši rang iako je to po plasmanu i ostvario.\nZahtev Sutjeske iz Foče i zvorničke Drine o poništenju odluke iz jula prošle godine da se Prva liga skrati sa dvanaest na deset klubova nisu ni razmatrani, jer nisu bili na dnevnom redu. To je izrevoltiralo, pored Rade Vasiljevića iz Foče i člana Izvršnog odbora iz Zvornika Mirka Miloševića, kao i potpredsednika iz Istočnog Sarajeva Milorada Laleta, koji su uputili mnogo oštrih reči na račun predsednika Kovačevića, ali i na postojeći sistem koji je uspostavljen pod njegovim predsedavanjem.\nSporan je bio i izveštaj Đorđa Starčevia, predsednika takmičarske komisije i komesara za takmičenje Prve lige FSRS. Pomenuta trojica, Vasiljević, Lale i Milošević bili su protiv onoga što je u izveštaju napisao komesar iz Gradiške, a potpredsednik Lale je istakao da je ovo najgore vođeno prvenstvo Republike Srpske ikada u istoriji, s obzirom na to koliko je propusta bilo. Međutim, većina se nije složila sa njegovim stavom, pa su “slepo” ispratili glasovima izveštaj, koji je tako prošao na usvajanju.\nPotom je potpredsednik Komiteta za takmičenje u Fudbalskom savezu BiH Milorad Lale je zatražio smenu Đorđa Starčevića. Kako smo saznali iz izvora bliskim Fudbalskom savezu Republike Srpske, Lale je Starčeviću zamerio na kasnim odlukama u slučaju Jedinstva iz Brčkog i ne donošenja takmičarskih knjižica na Sokolac, pa do nepravilne registracije Ognjena Jaćimovića za Modriča Alfu. Lale je dodao da se greške Đorđa Starčevića imputiraju predsedniku Kovačeviću. Pokušali smo sve ovo da proverimo kod Milorada Laleta, a on nam je vrlo arogantno odgovorio:\n-Sve što sam imao da kažem, saopštio sam na zavničnom mestu, u našem Savezu. Nemam potrebu da bilo kome šta objašnjavam.\nJoš jedna od odluka “krojenja” liga saveznog ranga takmičenja je ta da će FK Romanija iz Pala u narednoj sezoni igrati u Drugoj ligi Republike Srpske, grupa istok. Izvršni odbor odlučio da prihvati “ponudu” Romanije da ona nastupi u narednoj sezoni Druge lige Republike Srpske posle odustajanja šampiona regionalnog juga, FK Sokolac. Što se drugoligaškog zapada tiče u njemu i dalje ostaje žeravičko Jedinstvo, ali i Polet 1926 iz Broda koji je zauzeo mesto umesto Trebave iz Osječana, koja je kao šampion Regionalne lige, grupa centar odustala od palsmana u viši rang takmičenja. Ponuda je prvo bila upućena Vranjaku, prvom ispod crte za ispadanje, ali pomenuti klub je odbio “blagoslov” Saveza.\nNaredni šampionat Republike Srpske počinje 10. avgusta, a promenjen je sistem takmičenja. Od ove sezone igraće se po trokružnom sistemu, pa će ekipe odigrati ukupno 27 kola. Prvi deo šampionata završava se 9. novembra, a po kalendaru takmičenja neće biti utakmica sredom. Posle 18 kola prednost domaćeg terena u jednoj utakmici više imaće bolje plasirani timovi.\nNa jučerašnjoj kontroverznoj sednici su usvojeni izveštaji, kao i liste sudija Prve, drugih i regionalnih liga. Ocenjeno je i da je punjenje budžeta u prvih pet meseci 2019. zadovoljavajuće jer je kasa Saveza punija je za 60.000 maraka, pošto su prihodi bili za toliko veći od rashoda.\nSlavija (I. Sarajevo)\nSloga (G. Crnjelovo)\nFamos (Istočna Ilidža)\nKomšijski derbi u Prnjavoru\nBujić: Nadigravaćemo se sa Slavijom\nDanas drugo kolo Prve lige: Rudar pred TV kamerama traži iskupljenje za kiks\nRudar Prijedor pred TV kamerama domaćin Sutjeski, izostaje Demir Jakupović


Brajović: Novac EU za rekonstrukciju pruge i mostova | EUME\nNaslovnica Info Press info Brajović: Novac EU za rekonstrukciju pruge i mostova\nBrajović: Novac EU za rekonstrukciju pruge i mostova\nNakon najave na konferenciji u Beču da će Crnoj Gori biti dodijeljeno 45 miliona eura za razvoj infrastrukture, ministar saobraćaja i pomorstva Ivan Brajović za Televiziju Crne Gore objašnjava da će novac biti iskorišćen za rekonstrukciju pruge Bar – Beograd.\n“Kada je riječ o infrastrukturnim projektima u Crnoj Gori odobren je željeznički projekat na koridoru Bliski istok – Istočni Mediteran ruta četiri, odnosno željeznička konekcija Crna Gora – Srbija u iznosu od 40 miliona eura. Od tog novca 20 miliona granta obezbjeđuje Investicioni fond za Zapadni Balkan, a ostatak sredstava Vlada Crne Gore. Konkretno kao jedan projekat u sklopu rekonstrukcije pruge Bar – Beograd, na dijelu koji prolazi kroz Crnu Goru, kandidovali smo projekat zamjene sigurnosnih uređaja u stanici Podgorica. Vrijednost tog projekta je 10 miliona eura, a drugi projekat je rekonstrukcija 91 betonskog mosta, vrijednost tog projekta je 30 miliona eura”, saopštio je Brajović.


Centar, reditelja Ivana Markovića, najbolji dokumentarni film na Beldocs festivalu - Kultura - Dnevni list Danas\nPočetna » Kultura » Centar, reditelja Ivana Markovića, najbolji dokumentarni film na Beldocs festivalu\nCentar, reditelja Ivana Markovića, najbolji dokumentarni film na Beldocs festivalu\nFilm „Centar“, reditelja Ivana Markovića proglašen je za najbolji srpski dokumentarni film na Beldocs festivalu, saopštili su večeras organizatori.\n0Piše: Beta 15. maja 2019. 22.19 Izmenjeno: 17. maja 2019. 04.02\nŽiri u sastavu Varja Močnik, Svetislav Basara i Manuel Mozos naveo je u obrazloženju da je „Centar“ „uverljivo, a nenametljivo svedočanstvo o pustoši tehničke civilizacije izražene na umetnički besprekoran način“.\nMarković je izjavio da film predstavlja apstraktni portret Sava Centra, ali i drugih monumentalnih građevina tog perioda čiji je opstanak doveden u pitanje, navodi se u saopštenju.\n„Ovim filmom želeo sam da stvorim subjektivni portret prostora koji je za mene značajan, prostora neispitanih mogućnosti i arhitektonske i društvene vizije koja bledi, a istovremeno postaje sve neophodnijom“, rekao je Marković.\nReditelj filma „A Lua Platz“ Žeremi Gravaja, dobitnik je nagrade za najbolji inostrani film, a specijalna priznanja žirija dodeljena su i Huanu Alverezu Nemeu za film „Stapanje vremena“, kao i produkciji Mint film office za film „Sada se nešto polako menja“.\nNagrada za najbolji kratki dokumentarni film dodeljena je Goranu Deviću za film „U ime Republike Hrvatske“ uz obrazloženje da se radi o „plemenitom autorskom pristupu u prikazu jednog odlučnog ali nepodesnog protagoniste, i njegove borbe sa kojom se neizbežno solidarišemo“, navodi se u saopštenju.\nŽiri Beldocs TEEN programa doneo je odluku da je najbolji film u TEEN programu „U raskoraku“ Binga Liua.\nbeldocs, ivan markovic, nagradjeni\nDvanaesti Beldocs na ivici sedišta\nFilm "Suđenje Ratku Mladiću" 9. maja u Domu omladine


Pad evropskih berzi – Bankar.me\nMay 25, 2015 BERZA, SVE VIJESTI, SVIJET Leave a comment\nAmeričke akcije pale su juče, nakon što je Jelenova rekla da je privreda na putu rehabilitacije poslije lošeg prvog kvartala i opadanja povoljnih tokova u zemlji i inostranstvu.\nŠpanski indeks oslabio je nakon što je vladajuća Narodna partija zabilježila slabiji rezultat na regionalnim i lokalnim izborima, na kojima su glasači kaznili premijera Marijana Rahoja zbog četiri godine oštrih rezova u potrošnji i niza korupcijskih skandala.\nOčekuje se da će obim trgovanja u Evropi biti „tanak“ jer je tržište u nekoliko zemalja, uključujući Britaniju, Njemačku i SAD bilo zatvoreno zbog praznika.\nItalijanski berzanski indeks FTSE MIB oslabio je za 1,4 odsto, sa akcijama u automobilskoj kompaniji „Fijat Krajsler“ koje su pale za 2,5 odsto.\n„Njujork tajms“ je objavio ovog vikenda da je šef kompanije Serđo Markione poslao imejl šefu „Dženeral motorsa“ Meri Bari u martu, u kojem predlaže spajanje proizvođača automobila, ali je predlog odbijen.\nPOJMOVIberze regiona Evropske berze Google se mijenja izvještaj sa Wall Street-a pad berze Prevare na Wall Streetu\nPrevious EU: Pravi vlasnici kompanija neće više biti skriveni\nSljedeći Depoziti stižu kredite


Studijska poseta Hrvatskoj za predstavnike organizacija civilnog društva iz Srbije | CSOnnect\nServis za e-znanje\nStudijska poseta Hrvatskoj za predstavnike organizacija civilnog društva iz Srbije\nOvaj studijski program organizovan je sa ciljem da organizacije iz Srbije bolje upoznaju EU integracije u oblasti zaštite životne sredine kroz konkretan primer, i u dijalogu sa ključnim akterima koji su u Hrvatskoj na različite načine participirali u ovom procesu.\nPredstavnici organizacija civilnog društva, koje su dobitnici grantova u okviru CSOnnect programa, učestvovali su u studijskoj poseti Republici Hrvatskoj od 22. do 27. maja 2017. godine. Učesnici su bili u prilici da se upoznaju sa predstavnicima tri ključna Vladina tela zadužena za podršku razvoju civilnog društva i koordinaciju dijaloga između civilnog društva i države. Vesna Lendić Kasalo, vršiteljka dužnosti direktorke Ureda za udruge, predstavila je rad ove Vladine institucije, čiji je cilj stvaranje uslova za saradnju i partnerstvo između države i organizacija registrovanih u Hrvatskoj. Ona je takođe govorila i o istorijatu ove institucije i kako je tekao proces jačanja civilnog društva i unapređenje saradnje sa državom. Rad Nacionalne zaklade za razvoj civilnog društva predstavio je Pavle Schramadei, koji je objasnio načine na koje država sistemski, kroz svoje fondove, podržava i finansira udruženja u Hrvatskoj. Finansijaksa sredstva kojima upravlja Nacionalna zaklada dolaze iz profita koji ostvaruje Hrvatska Nacionalna lutrija. Interesantan je podatak da se čak 50% profita Nacionalne lutrije sliva u fond koji je namenjen civilnom društvu, i to pre svega za konkurse za institucionalne grantove. Emina Bužinkić, predsednica Saveta za razvoj civilnog društva, predstavila je rad ovog tela, koji čine predstavnici udruženja i Vlade, i čija je uloga da savetuje Vladu u vezi sa civilnim društvom. Sva dokumenta koja država donosi se pre usvajanja šalju Savetu koji dalje koordinira konsultativni proces prilikom donošenja odluka.\nPredstavnici najznačajnijih organizacija civilnog društa koje deluju u Hrvatskoj, i koje su na određen način participirale u EU integracijama ove zemlje su predstavili njihov angažman u ovom procesu iz svog ugla. Među njima su bili: Irma Popović Dujmović, predstavnica WWF Adria, koja je govorila o radu ove globalne organizacije u našem regionu, zatim Maja Božićević Vrhovčak, koja je govorila o radu Društva za oblikovanje održivog razvoja- DOOR. Ivan Novosel je govorio o radu Platforme 112, neformalne koalicije nevladinih organizacija, koja broji 71 članicu iz oblasti ljudskih prava, demokratizacije, životne sredine, odgoja i obrazovanja i javnog interesa. Ova zagovaračka koalicija organizovana je sa ciljem inteziviranja pritiska na institucije Hrvatske da ispuni 112 uslova, na koje se država obavezala u procesu pristupanja EU. Iako je danom pristupanja Hrvatska ispunila svega 6 navedenih uslova, ova koalicija je nastavila svoje delovanje, i danas se aktivira uvek kada je potrebno izvršiti pritisak na institucije države u oblastima u kojima deluju članice Platforme.\nO politici Republike Hrvatske u vezi sa različitim oblastima koje pokriva Pregovaračko poglavlje 27 i načinima na koje se civilno društvo aktiviralo, govorili su eksperti Zelene akcije. O iskustvu Hrvatske u vezi sa procesom pregovora govorila je Željka Leljak Gracin, direktorka i dugogodišnja pravnica Zelene akcije, koja je i sama učestvovala u velikom broju procesa. Bernard Ivčić otvorio je diskusiju na temu transporta, Toni Vidan govorio je o energetici, a Enes Ćerimagić o upravljanju otpadom. Učesnike su posebno zanimale javne kampanje u kojima Zelena akcija ima velikog uspeha, načinima na koje animiraju široku javnost, i veštine komunikacije sa medijima.\nZa učesnike studijske posete organizovan je jednodnevni izlet u Vukmerić- reciklirano imanje koje vodi organizacija ZMAG, koja se bavi edukacijom u oblasti održivog življena, permakulture, prirodne gradnje kuća, jednostavnih rešenja za korišćenje održivih oblika energije, prečišćavanje otpadnih voda i smanjenje generisanja otpada iz domaćinstva.\nPored organizacija civilnog društva i institucija čije je delovanje direktno vezano za saradnju sa civilnim društvom, učesnici studijske posete su imali priliku da razgovaraju i sa predstavnicima sledećih institucija- Poverenicom za informacije od javnog značaja, Anamarijom Muso, Hrvatskom agencijom za okoliš i prirodu Brankom Ilakovac i Irenom Štrbenac i Kancelarijom Pučke pravobraniteljke Republike Hrvatske, Majom Hasanbašić. Učesnici su sa predstavnicima ovih institucija razgovarali o različitim aspektima zaštite životne sredine i njihovoj ulozi u EU integracijama.\nPored mnoštva korisnih predavanja, na kojima su učesnici studijske posete slušali o procesu EU integracija sa aspekta različitih aktera, ovo je bila prilika za organizacije civilnog društva iz Srbije da dodatno unaprede komunikaciju sa kolegama iz Hrvatske, uspostave nove kontakte i otvore mogućnosti za saradnju u budućnosti.


Od maja počinje elektronska naplata putarine: Dve nove naplatne rampe kroz RS Makedoniju -\nSistem elektronske naplate putarine na Koridoru 10 je finaliziran i prva faza počinje u maju, najavilo je Ministarstvo saobraćaja i komunikacija RS Makedonije.\nOvaj projekat smanjiće zastoje i duge kolone na naplatnim rampama sa kojima su se turisti za Grčku suočavali prethodnih godina, a planirano je da se uvedu kartice koje će vozači kupovati pri ulasku u zemlju.\nMinistar saobraćaja i komunikacija Goran Sugareski je saopštio da će se saobraćaj na svim naplatnim stanicama na autoputu pratiti preko Centra za monitoring i kontrolu.\nCentar će kontrolisati sve naplatne stanice kroz zemlju, a sa njim će biti povezane i kamere koje će ubuduće biti postavljene pored svih autoputeva i kontrolnih punktova u Negotinu, duž magistralnog puta Demir Kapija-Smokvica i u Kičevu za autoput do Ohrida. Vozači će moći da prijave probleme na putevima i kontrolisaće se ceo saobraćaj.\nElektronska naplata putarine na autoputu od Tabanovca do Bogorodice je u završnoj fazi i trebala bi početi u maju dok će deonice od Skoplja do Gostivara biti uključene u drugoj fazi.\n„U maju bi trebalo da počne sa radom nova naplatna rampa kod Đevđelije, a do juna i rampa u Demir Kapiji“, rekao je Sugareski.\nOčekuje se da će izgradnja na rampi u blizini Đevđelije biti završena krajem aprila ili početkom maja. Što se tiče nove rampe kod Demir Kapije, postoje problemi u njenoj izgradnji, radi se na uklanjanju klizišta i očekuje se da će rampa biti spremna do juna.


Dodik je rekao da su razgovarali o tema u kojima imaju zajednički interes.\n"Ja sam zahvalan gospodinu Štraheu za priliku da se sretnemo i razgovaramo upravo o ovim temama od našeg zajedničkog interesa. To je svakako saradnja, ne samo između dvije partije, nego i saradnja koja je moguća u okviru saradnje Austrije, BiH i Republike Srpske, a i ono što se zove priča oko odnosa sa EU", rekao je Dodik.\nŠtrahe je istakao da Dodik i on imaju prijateljske odnose, te pozvao Milorada Dodika da zvanično u svojstvu predsjedavajućeg Predsjedništva BiH posjeti Austriju.\n"Poznato je da gospodin Dodik i ja njegujemo prijateljske odnose i stranačke i da to prijateljstvo traje dugo godina i danas smo razgovarali o našim budućim temama i uputio sam zvaničan poziv gospodinu Dodiku da uskoro bude zvaničan gost Austrije. Razgovarali smo o situaciju u BiH, jer je on član Predsjedništva BiH i o proširenju EU i BiH u EU", ističe predsjednik Slobodarske partije Austrije.\nGovoreći u blokadi oko formiranja Savjeta ministara, Štrahe kaže da "onaj ko blokira, ne želi napredak".\n"Odbijam svaku vrstu blokade, ko blokira taj ne želi napredak. Ti ljudi moraju da shvate da ćemo i mi da se trudimo da se te blokade završe. Valentin Incko je kritikovao taj stav i mi ćemo raditi da do blokade više ne dolazi", ističe Štrahe.\nMilorad Dodik je poželio sreću Štraheu i njegovoj partiji na predstojećim izborima za Evropski parlament, te istakao da će mu biti zadovoljstvo da posjeti Austriju kao predsjedavajću Predsjedništva BiH, kada se za to stvore uslovi.